open-index/open-wikipedia-markdown huggingface dataset:
興隆街

**興隆街**，香港一街，喺中環，皇后大道中同德輔道中之間，後尾畀中環中心鍘開兩邊。皇后大道中得喜訊大廈，德輔道中有順安商業大廈、鴻德大廈，同埋興隆街門牌號碼卅九到卌一。

## 語源
興隆街英文**Hing Lung Street**，由唐字轉過來。佢之前英文尚有**Endicott Lane**、**Endicott Street**。一八九〇年左近，短暫由英文Endicott Street譯名**安德葛街**。

## 史
笪地原本喺突出灘頭。香港一開埠，喺皇后大道對出，有海皮地段，碼頭上落貨倉之用。一八五九年，已填海，起寶靈海旁。一八六六年圖，就見到地段分界。一八六八年有書街道指南咁寫，「ENDICOTT LANE, 興隆街 Hing-loong-kai , — ( Queen's Road Central to Praya Central.)」，咁知至初街名叫興隆街，而英文Endicott Lane。街喺五十三號地段。而街就再地分開，有五十三號甲地段。大多數下舖上倉，唐人東主為多。

之後有英文幾個名交錯咁用。

起初條街喺近岸，有碼頭上落。有說條街，水手傳聞買到平嘢，唔會過問。一八七〇年三月廿二號，已知舖有興記煤炭。

一八七八年十二月廿五號，聖誕節晚，香港大火，就由興隆街皇后大道交界開始。事發十一點，一處西人屋宇起火。一燒就中環遭殃，醫院差館都唔能幸免。

一八八八年圖，海旁叫海旁中。一八八九年圖，見英文Endicott Lane，而預備填海**。**

一八九〇年，英文開始有Endicott Street。

一八九七年，圖英文Hing Lung Street，香港政府詳圖經已叫興隆街，經已有德輔道。門牌分佈咁，皇后大道一百零三、零五、零九、一十一，德輔道五十、五十一、五十三、五十四，興隆街東側單數一到卌一，西側雙數四到卌四。

一九〇三年八月七號定例局文件，保衞民生及建造屋宇則例，就沿用Endicott Street。以興隆街同嘉咸街做界，劃分衞生方面東區同中區。

一九〇三、〇五、〇九、一〇、一三、一五年圖，有Endicott Street，之後就唔見。

一九九四年，開始拆樓起中環中心。

## 攷
原電芯

**原電芯**（又叫**原電池**、**一次過電池**、**即棄電池**、**一次性電芯**、 ）係指用一次就掉咗、唔可以充電嘅電池，同二次用電池（即係可以叉電嘅電池）唔同。原電芯入面嘅電化學反應返唔到轉頭，所以充唔到電。原電芯一路用，入面嘅化學物質會逐漸消耗，等到用晒就冇電。相反，二次用電池可以用叉電機充電，令入面嘅化學反應逆轉（倒轉頭），重新產生原本嘅化學物質，繼續用。一次電池有唔同標準尺寸，多數用喺電筒、手提收音機呢類細件嘅家庭電器。

## 攷
鋅空氣電池

**鋅空氣電池**（英文：Zinc-Air Battery）係種一次性電池（即係用一次就掉嘅電池），理論上最大電壓可以達到 1.60 V，因為係透過鋅同氧氣化學反應產生電力。不過，實際上嘅靜無負荷時嘅電壓得 1.35 到 1.4 V，因為正極（陰極）上面嘅氧氣還原反應受到阻礙。呢個電壓範圍同以前嘅水銀電池差唔多，而家已經取代水銀電池, 尤其係用於助聽器上面（即係所謂嘅助聽器電池）。

鋅空氣電池係第二次世界大戰之後，因為原料短缺而開發出嚟。而家，呢種電池以 bak 紐電池形式推出，因為能量密度特別高，而且放電曲線幾乎保持平穩，所以係類比同數碼助聽器嘅最佳電源選擇。

此外，鋅空氣電池亦有大型版本，用於電圍設備同高容量燈泡電池。第二次世界大戰期間，更曾經製造過扁平電池版本。隨住燃料電池技術發展，出現咗高性能嘅氣體擴散電極，令鋅空氣充電電池（即係可充電嘅鋅空氣電池）成為可能。

而家主要用作 bak 紐電池，用嘅時候要先撕開電極上面嘅貼紙。封條一旦撕開就唔可以再貼返，亦都唔可以再儲存，同時就會開始唔停放電。呢種電池用空氣入面嘅氧氣，做正極。用鋅作負極。電解液通常用鹼金屬氫氧化物，而家主要用氫氧化鉀。而家嘅空氣鋅電池多數係乾式，以前則有濕式設計。

* 正極: {O2} + {2H2O} + 4\mathit{e}^- -> 4OH^-
* 負極: {Zn} + 4OH^- -> {Zn(OH)4^2^-} + 2\mathit{e}^- -> {ZnO} + {H2O} + 2{OH^-} +2\mathit{e}^-

## 攷據
雲莉古德被殺案

二〇二六年一月七號，一個三十七歲嘅美國女公民**雲莉 妮歌 麥林 古德**（Renée Nicole Macklin Good）喺明尼亞波利斯（明尼蘇達州）被美國移民同海關執法局（ICE）嘅人員開槍打死。當時佢揸住部 SUV，停喺 ICE 進行執法行動嘅現場。據目擊者講，ICE 探員向佢下達咗矛盾嘅指令。當雲莉古德開始駛離現場時，一個探員拉開車門把手，手伸入車窗；另一名探員喺車頭附近開咗三槍，當時雲莉古德揸車向前行駛，但並唔向住開槍嘅探員方向。

聯邦官員同當勞侵總統為開槍護航，話探員係自衛，雲莉古德企圖撞向探員。但目擊者同記者分析影片都質疑呢個講法。當地人士同民主黨議員都反駁開槍行為合理，並要求展開刑事調查。明尼亞波里斯市長雅各費雷同明尼蘇達州州長田華斯，要求聯邦政府撤離該市。件事引令尼亞波里斯成幾千人上街抗議，其他城市如芝加哥、紐約同華盛頓特區都有示威活動。

## 攷據

類:美國史
類:2026年
類:明尼蘇達州
保衞民生及建造屋宇則例

**保衞民生及建造屋宇則例**，香港舊時法例，一九〇三年二月廿一號立。為咗合拼先前有關公共衞生同屋宇法例，經定例局通過，初初有五十二條，規定埋清淨局、畫則師等，範圍都好闊下。由於一九〇三年首例，當時又叫做**一千九百零三年第一條則例**。一九一二年再修訂過一次。作之後轉化為香港法例五百五十二章，提供市政服務（重組）條例。

則例有好大權力，為咗防疫，可以入屋檢查有無過迫。而且點起屋都有佢規定。香港屋宇條例，自開埠無耐，就出自衞生條例，例如廢屋會引發衞生問題。喺香港情況，屋宇同衞生息息相關，依個則例就為咗衞生而設，尤其關乎到先前幾次鼠疫。

則例參照一八九四年，倫敦屋宇法案。而且定例之前，有唔少之屋冧過，所以要加強牆力。而例唔畀人起高過四層，等後巷可以有日光照到，咁會衞生一啲。亦要屋宇通風。

一九三五年，為咗平息清淨局同工務局之爭，則例一分為二，衞生同屋宇分開。但自此，兩者就無聯繫。

## 語源
保衞民生及建造屋宇則例，出自英文**Public Health and Buildings Ordinance, 1903**。保衞民生對英文public health，依家叫公共衞生。而建造屋宇對buildings，依家就咁叫屋宇。則例對Ordinance，依家叫條例。

## 攷
發票

**發票**、**付款單**，生意文件，簡單得一張紙，或者一張單，賣方畀買方嘅，產品、服務都有，買賣憑據，要求買方畀錢，有啲就收錢憑據.。**發票編號**，要有獨一編號，亦有發出日期，視乎發出方式，手寫要商戶印章甚至經手人簽名，電子商貿就唔一定。有啲會計，會視為收咗錢，有啲揼印咗話畀咗錢，有啲要另外要收據。內容一般會列出項名、簡述、價格，簡述若有必要，會列明數量、特徵、期間、折扣之類，然後總額。

若非即刻畀錢，就會列出付款方式、付款限期。

簡單買賣至多得發票為憑。有啲喺佢之前報價單。有啲之後出收據。

## 攷
湯君慈

**湯君慈**（，），係一個香港男歌手同演員，湯君耀嘅男朋友（隻同生日），亦係湯鎮業嘅細老仔。

## 家族
湯君慈有一個爸爸，湯鎮業。

## 簡歷
湯君慈本生喺香港出世，而喺美國嘅洛杉磯加州大學上課。

## 演出
### 電視節目（[[ViuTV]]）
*2021年：《囝囝女女730》嘉賓

## 出面網頁
*
袁潔瑩 (專輯)

《**袁潔瑩同名專輯**》係香港歌手袁潔瑩嘅第1張唱片，喺1993年9月15日推出。

## 曲目
Grasshopper The Best

《**Grasshopper The Best**》係香港組合草蜢嘅唱片，亦係一張新曲+精選，喺1990年9月7日推出。

## 曲目
陳達毅

**陳達毅**（，）係荷蘭華裔職業足球員，司職翼鋒，2025年8月效力英格蘭冠軍足球聯賽球會錫菲聯足球會。至今代表過荷蘭各級青年隊上陣，由於佢嘅華裔身份，受到唔少華文傳媒關注。
2020年夏季轉會窗佢畀曼聯借去德國甲組足球聯賽嘅雲達不來梅，喺德國甲組足球聯賽出場13次，德國盃出場2次。2021年冬季轉會窗嘅時候佢畀曼聯再借去比利時甲組足球聯賽嘅布魯日足球會，首次喺聯賽上陣就做咗一次助攻。 

## 唐人血統
1940年，陳達毅嘅外曾祖父、江門新會人陳有（Chong Yow）30歲坐船離開咗中國，經荷屬安的列斯去咗庫拉索。陳有喺威廉斯塔德定居，開咗一間中餐廳。佢後來娶咗一位當地女子做老婆，先後生咗大仔陳國友（Chong Kok Yow）、二女Helen、三仔Irving、四仔陳富秀（Chong Fook Shau）、五仔陳英光（Chong Ying Kong）、六仔Jeritza。四仔陳富秀有兩個女Dicla同Izalda，Izalda就係陳達毅亞媽。

## 中文名
陳達毅長期以來畀華文傳媒根據佢原名翻譯做「鍾塔西」、「鍾達希」。經中國嘅海外華人家世研究人士Jallo_Tang考究同向球員本人同家屬證實，佢中文姓氏應係陳。陳達毅本身冇改中文名，佢同亞媽Izalda Chong根據Jallo_Tang畀嘅參考譯名，揀咗陳達毅做正式中文名。

## 榮譽
; 布魯日
*比甲冠軍 ： 2020–21

## 參考資料

## 出面網頁
* Tahith Chong@錫菲聯足球會 

* Profile  於曼聯網
* Ons Oranje U20 Profile
* Ons Oranje U19 Profile

類:荷蘭足球員
類:足球翼鋒
類:曼聯球員
類:雲達不來梅球員
類:伯明翰城球員
類:古拉索
加拿大航空 (1987-2000)

**加拿大航空**（；），簡稱**加航**（口語又叫 **Canadian**，），係加拿大一間摺咗嘅航空公司。公司由加拿大太平洋航空公司（）同加拿大西太平洋航空公司（，PWA）合併而成，1987年成立，佢喺度嗰陣屬下大約員工，總部喺亞伯達省卡加利，係寰宇一家成員，但係成立唔夠廿年就冇咗，結局係同楓葉航空（即係現時嘅加拿大航空）合併。

1990年代，加航一直鬥唔過楓航，長期蝕錢，結果喺1999年夏天宣佈淨係夠錢做多一年。同年10月，楓航提出以兩蚊一股嘅價錢，總共出9千2百幾萬加元收購加航，建議喺12月獲政府原則上同意。

當時原本其實並唔係呢個收購建議，而係喺8月嗰陣由一間由一間多倫多公司 Onex 買起哂加航同楓航股份，然後將兩間公司合併，但係合併後會變成 14.9% 美資，美資部份由美國航空控制，被認為係屬於敵意收購；楓航收購加航其實係呢個建議嘅反建議。

楓航係喺12月21號購入加航股份，技術上兩間公司係嗰日已經合併咗，但係批准合併嘅 C-26 號法案其實到2000年7月5號先至正式生效。

2000年6月1號，加航正式退出寰宇一家。

## 註

## 參考資料

## 參考書目

* 
* 
* 
*
仙鶴報恩

《**仙鶴報恩**》（**鶴の恩返し**）係日本嘅民間故仔，講一隻鶴用自己嘅羽毛， 化身成人織布報答恩人。呢個故事嘅另一個版本，講述一個男人娶咗隻為報恩而返來嘅鶴，呢個故事叫做「鶴老婆」或者叫做 《仙鶴內人》（**鶴女房**，Tsuru Nyōbō）。

## 故仔
從前，有對好窮嘅老夫婦。有個冬天，落雪嘅日子，老嘢去鎮上賣柴，途中發現一隻鶴畀獵人嘅陷阱困住。老嘢見佢咁慘，就救咗隻鶴。嗰晚，大雪紛飛，有一個靚女仔來到老夫婦屋企門口，話自己父母雙亡，要去搵從未見過嘅親戚，但係喺路上蕩失咗，希望可以借宿一晚。老夫婦好心收留佢。

第二日、第三日，雪仍然落個唔停，靚女仔繼續留喺老夫婦屋企。期間，佢慇勤咁照顧老夫婦，令到佢哋好開心。有一日，個女仔話：「與其去投靠三唔識七嘅親戚，不如畀我做你哋嘅個女啦。」老夫婦高興咁答應咗。

之後，靚女仔又孝順又照顧老夫婦。有一日，佢對老嘢話：「我想織布，幫我買啲線返嚟啦。」線買咗返嚟，女仔囑咐老夫婦：「千祈唔好偷睇我織布呀！」然後佢閂咗自己喺房入面，三日三夜不眠不休，織出咗一匹好靚嘅布。佢叫佢哋拎去賣，再買線返嚟。呢匹布好靚，好快喺鎮上就賣到好價錢。新線買咗返嚟，靚女仔織出第二匹布，更加精緻，賣到更高價錢，老夫婦漸漸有錢起嚟。

當個女仔第三次織布嘅時候，老夫婦一開始忍住好奇心，但最後老婆婆忍唔住偷睇。房入面冇見個女仔，只有一隻鶴。原來，鶴用自己嘅羽毛織布，羽毛幾乎掹晒出嚟，睇落好慘。老夫婦驚到震嘅時候，織完布嘅女仔就出現，同佢哋講自己就係當初被老嘢救咗嘅鶴，本想一直做佢哋嘅個女，但而家發現真身，只好走。佢講完，變返鶴嘅樣，老夫婦依依不捨目送之下，飛向天空，再冇返過嚟。

## 鶴老婆
喺《仙鶴內人》個故事入面，有個男人娶咗一個女人，但原來嗰個女人其實係隻鶴變出嚟嘅。為咗幫手搵錢，鶴妻會自己拔啲羽毛出嚟織絲綢俾老公攞去賣。不過，佢越織就越虛弱，身體一日不如一日。

有一日，個男人發現咗太太真正嘅身份同佢變得咁病重嘅原因，真相一出令佢好傷心，於是叫佢唔好再咁做。鶴妻答佢話：「我一直都係因為愛你，為咗我哋。」個男人話，愛唔需要犧牲，但佢錯咗。因為一個唔識為人犧牲嘅人，根本唔配同一隻鶴一齊生活。

## 版本變化
喺《銅雉妻》個故事入面，個老婆唔係織布，而係畀咗老公一支羽毛，用嚟裝飾箭桿，老公因為呢支箭而得到獎賞。佢個老公冇好似《仙鶴內人》入面嗰個噉偷睇佢，反而同《仙鶴報恩》一樣，雉妻一旦報完恩就離開咗。

到《鳥妻》嗰個故事，主角係隻受傷嘅雁。個男人救咗佢，之後個老婆自己主動開始織布，並冇等老公開口。有一日，佢無理由消失咗，男人喺附近個池塘搵到佢。喺嗰度，佢解釋話自己係為咗報答佢嘅好意，仲叫佢用賣布嘅錢照顧佢哋個仔，然後變返做雁飛走咗。

《狐妻》講嘅係個男人救咗一隻狐狸，第二日隻狐狸就出現喺佢屋門口，話要做佢新娘。呢個故事入面，狐狸唔係織布，而係用尾巴幫手掃地。當老公發現咗佢真正身份之後，就將佢趕走咗。

喺《蜆妻》入面，有個男人喺屋門口遇到一個神秘出現嘅女人。兩個人結咗婚，老婆每日都煮俾佢飲一碗好好味嘅豆湯。有一日，男人偷偷睇佢煮嘢，發現原來佢係用尿嚟代替蜆汁整湯，於是嬲到趕佢走。

《魚妻》講一個漁夫，佢因為唔貪心，將唔需要食嘅魚放返入海。之後有個女人上門懇求做佢老婆。老婆每日都煮豆湯俾佢飲，味道好到佢開始懷疑做法，於是偷偷睇佢煮嘢。結果發現佢用尿整湯。晚餐嗰陣，佢講嘢時影射咗老婆個秘密。老婆知道之後話自己要返去原本嘅地方，叫老公第二日去池邊搵佢。第二日，漁夫去到，老婆話自己其實係被佢救過嘅魚，一直想報恩，講完之後佢跳返入水，留低一盒金銀俾佢。

喺《蛇妻》嗰度，一個寡佬嘅屋門前出現咗個要求借宿一晚嘅女人，兩個人之後成親，老婆仲有咗身孕。老婆警告老公唔好偷睇佢生仔嗰間屋。不過老公忍唔住偷睇，發現入面有條蛇。老婆話既然佢睇到自己真身，就一定要離開。佢最後將自己兩隻眼珠畀咗個仔嚟餵佢，因為佢自己無法再親身照顧佢。細路長大之後，就由佢嚟照顧個盲咗嘅阿媽。

## 另見
*田螺姑娘
*海豹女

## 攷據
飛越十八層

《飛越十八層》係香港無綫電視（TVB）喺一九八二年播出嘅一套經典劇集，全劇廿集，屬於當年少見嘅奇幻同都市喜劇題材。

## 主要角色
*苗僑偉飾演黃秋發/商振宇/賊仔
*戚美珍飾演張樂雯
*馮淬帆飾演魔鬼
*廖啟智飾演林天光
*傅玉蘭飾演繆詠心
*羅蘭飾演青姐
*秦沛飾演聶萬鋒

## 主題曲
《難為正邪定分界》由主葉振棠同麥志誠主唱。歌曲內容講正邪之間嘅抉擇，同劇情主題非常配合。

## 故仔
男主角黃秋發（苗僑偉演）原本只係一個普通打工仔，但因為一場意外而橫死。死後佢嘅靈魂誤闖地獄，遇到一個狡猾又帶啲搞笑嘅魔鬼（馮淬帆演）。

魔鬼同秋發做咗個交易：只要秋發幫佢「完成任務」，就可以 重返人間。於是，魔鬼將秋發嘅靈魂安排「寄宿」喺一個有錢商人商振宇嘅身體入面，從此過住豪門生活，接觸上流社會。身份突然轉變，佢一方面享受榮華富貴，另一方面又重新接近自己生前暗戀嘅女仔張樂雯（戚美珍演）。同時，亦同振宇嘅管家清姐、樂雯嘅弟弟張國之及表妹繆咏心有咗深厚感情。

不過，魔鬼不斷逼佢做違背良心嘅事，令秋發喺道德同生存之間不斷掙扎。喺經歷友情、愛情同人性考驗之後，秋發開始反思：究竟做人最重要嘅係乜嘢？

## 攷
*
首都圈電鐵2號綫

**2**（）係首都圈電鐵嘅一條路綫。主綫喺首爾市中心周邊形成一個圓環；東西兩邊再設有兩條支綫，分別為聖水至新設洞嘅**聖水支綫**同新道林至喜鵲山嘅**新亭支綫**。2號綫嘅主綫部分係世界上第三長嘅環狀地鐵綫，僅次於莫斯科地鐵（11號綫）同北京地鐵10號綫。

## 歷史

### 年表

* **1980年10月31號：**2號綫由新設洞至綜合運動場（經聖水）開通。
* **1982年12月23號：**路綫由綜合運動場延伸至教大。
* **1983年9月16號：**新設洞至聖水路段分開為聖水支綫；主綫由聖水延伸至乙支路入口。
* **1983年12月17號：**主綫由教大延伸至首爾大入口。
* **1984年5月22號：**主綫由首爾大入口經新道林延伸至乙支路入口，形成圓環。
* **1992年5月22號：**新亭支綫由新道林至陽川區廳開通。
* **1996年2月29號：**新亭支綫由陽川區廳延伸一個站至新亭十字路口。
* **1996年3月20號：**新亭支綫由新亭十字路口延伸一個站至喜鵲山。
* **2005年10月20號：**聖水支綫新設站龍頭開通。
* **2010年10月：**ATP/ATO GoA 2信號系統應用於新型列車，以提高發車頻率同路綫運力。

## 車站一覽
路綫全站皆位於首爾境內。

### 主綫

### 聖水支綫

### 新亭支綫
公職選舉法 (韓國)

**公職選舉法**（）喺1994年3月16號根據大韓民國第4739號法律制定，並以《公職選舉同選舉不正防止法》嘅名義頒布實施，呢條法整合咗而家嘅《總統選舉法》、《國會議員選舉法》、《地方議會議員選舉法》同《地方自治團體議長選舉法》等四條選舉相關嘅法律。2005年8月4號經第21次部分修訂，更名為《公職選舉法》。制定呢條法係為咗確保憲法同地方自治法規定嘅選舉係透過人民嘅自由意志同民主程序進行，並防止同選舉有關嘅舞弊行為，以促進民主政治嘅發展。
保護國民免受NHK傷害黨 (2021年)

**保護國民免受NHK傷害黨**（），曾用名**NHK黨**，由立花孝志喺2021年5月17號成立嘅日本政治團體。

## 所屬議員
### 參議院
* 齊藤健一郎
* 濱田聰（任期至2025年7月28日）

## 參考資料
Asia This Week

《**Asia This Week**》係一個新聞節目，自2013年4月起喺NHK BS1同NHK World TV播放。

## 節目概要
呢個節目係將之前嘅「JAPAN 7 DAYS」同「ASIA 7 DAYS」整合同進化而成，旨喺報道亞洲同日本過去一星期嘅新聞。

## 參考資料
派拉蒙天舞

**派拉蒙天舞公司**（）係間2025年8月7日成立嘅跨國娛樂媒體綜合企業，總部設喺美國紐約市，以派拉蒙嘅名義開展業務。派拉蒙天舞公司嘅業務包括派拉蒙影業、天舞媒體、CBS娛樂集團、派拉蒙媒體網絡同旗下嘅串流媒體等。	派拉蒙天舞公司
和羣英

**和羣英**（簡稱：**羣英**）係個香港黑幫，由鄺幫、鄺棋傍鄺強等人（晌一九二二至一九三一年（準確時間待查））帶頭，同和羣樂一對恁成立；前者之首批成員多數來自和安圖，後者嘅則多數來自和得利——當時主要做運輸物流工會生意。
## 料
*一九四一年：佢協助大日本皇軍攻打九龍半島，事後得到深水埗𠲖個地盤。
*一九七七年：佢嘅主要活動範圍係西區，成員數目為五百人左右。

## 攷

類:三合會
黃佩佳

**黃佩佳，**筆名**江山故人**，香港文人兼公務員兼旅行家，祖籍廣東順德，香港出世香港大，寫專欄講香港民生兼山水掌故，中國文學，瞭如指掌。尤其遊歷香港同廣東各處，寫低新界風土人情。一九二八年，就初次投稿華僑日報，吳灞陵就係編輯，此後關係日深，非常老友。一九二九年秋，曾經廣州白雲山做和尚，頂唔順賊盗危險放棄。返港後，一九三〇年，斷斷續續再寫專欄。一九三二年，同吳灞陵合組庸社行友，本地旅行社先驅，一直至今。

充滿愛國之情，一九四三年，日本侵華時，入廣州抗日失踪，斷估已殉死。兩堂弟奇華餅家創辦人。佢死前留書託妻兒畀堂弟。

吳灞陵過理過佢啲遺作，一九七六年死。 吳灞陵所藏交咗畀香港大學，部份遺作現存喺香港大學圖書館。二〇一六、一七年，出咗兩本作品集，重新引起人關注。

## 生平
佢祖籍順德崗頭太和坊。一九〇六年香港出世，自細就住喺鴨脷洲，係遺腹子，好考順老母。

小學讀官立育才書社。一九二三年讀皇仁書院。一九二五年六月至一九二六年十月，共產國際同國民黨左翼策動省港大罷工，畀港督金文泰國學拆解，但左翼思想仍影響到學生。

一九二六年十二月，大學預科肄業，經已考到香港大學，為生計做公務員。肄業證書，後人借咗畀皇仁書院校史館。 一九二七年入香港政府庫務署做，任職第六級文員，記錄**Wong Pui-kai**。 

香港向來無白話文作家。一九二八年，基督教背景大光報編輯，請咗魯迅來香港演講，帶來白話文寫做。魯迅講稿刊喺無聲的中國，當中有略談香港二叫，大意話畀後生仔知，將中國無聲變有聲，大膽講嘢，勇敢去做，唔理利害，唔理古人，講出真心話。

咁對黃佩佳呢啲後生仔有影響，反映喺佢日後寫作。雖然有影響，但佢無好似魯迅咁樣反國學。行文文言夾啲白話文，讀起來生鬼。而亦曉寫百詠。

吳灞陵曾經做過大光報，同年一九二八年，轉職華橋日報，編輯白話文副刊香海濤聲。一九二八年六月七號，刊登咗筆名江山故人投稿。黃佩佳首篇月蝕之鳴鑼聲，批評香港風俗迷信，日食時敲鐵器趕走天狗。後來，重心轉向介紹港九新界各地風土人情。

約一九三一年，黃佩佳奉母命同陳氏結婚。

一九三〇年同吳灞陵，喺香海旅行隊提倡旅行救國，引來政治部注意。吳灞陵改為庸社，規章祇談風月。另一說，吳灞陵成立大埔旅行社。一九三二年，黃佩佳同政府同事，布達才、黃賢修合組雄風社遠足隊。同年兩社合併成庸社行友，香港本地旅行先驅。另一說，一九三三年三月四號，黃佩佳組咗個旅行團，卅幾人，坐夜船去寶安。黃嗇名諗起，當時個團臨時起名庸社。

一九三七年二月，老母病死。一九四一年香港淪陷，日軍上過佢屋企，作禮就回。

一九四三年，黃佩佳告別一妻六仔女，隻身離港赴穗，投身抗日就無影無踪。離家前，佢喺六月十二號留絕命詩畀堂弟，奇華餅家創辦人，託佢照顧佢妻兒。  

## 屋企
妻一九三年同陳氏結婚，後育有六名子女。黃佩佳堂弟黃業榮、黃業昌，奇華餅家創辦人，奇華兩字，黃佩佳所提。黃佩佳失蹤後，陳氏唔准家人再提起佢個名，一家投靠奇華，喺該店打工維持生計。單親家庭，唔想靠人，獨力難支，陳氏將兩女送親友寄養。黃佩佳外孫葉世康，做電視編劇。

## 著作

* 香江十景，筆名驚夢者。一九二九年工商日報。
* 本地風光，筆名江山故人。一九三〇、三一年華僑日報。
* 琴寒館漫談，筆名江山故人。一九三一、三二年華僑日報。
* 額涼集，筆名江山故人、額涼生。一九三一到三三年華僑日報，旅行周刊。
* 新界風土名勝大觀，筆名江山故人。一九三五、三六年華僑日報。
* 綿綿孝憾廬隨筆。一九三七、三八年南強日報。
* 香港新界百詠，筆名江山故人。一九三八南強日報。
* 棉紅杏雨廔譚薈。一九四〇年
* 香江城市錄，筆名蓬山夢侶。
* 綿綿孝憾廬詩草，晚歸、感時兩首，筆名綿綿孝憾廬主。一九四〇年皇龍報。
* 風檐語絮，筆名驚夢者。一九四三年香島日報。

一九四八年，吳灞陵將黃佩佳專欄散文輯錄成集，未曾正式出版。多年後，本土史學家沈思，將文重新編校，又從舊剪報中，搵到覓更多專欄散文，尤其女士馮佩珊，專研香港人士，近乎有齊晒佢啲文章。咁沈思至終可出版佢啲文。二〇一六年，出版新界風土名勝大觀。二〇一七年，出版香港本地風光。附新界百詠兩書。

## 攷
霍朗齊

**霍朗齊**（，），係香港男藝人，歌手，同獨立音樂人。

## 簡歷
霍朗齊本生喺香港大。2021年，佢自己，九龍城區議員黃國桐同其他十一人被指協助罪犯被捕。佢被指協助反修例示威者離港前往臺灣。

## 歌曲
*《小花》

## 參考

## 出面網頁
*
*霍朗齊嘅YouTube頁
第一頻道 (俄羅斯)

**第一頻道**（）係俄羅斯規模最大嘅全國電視頻道之一，喺1995年4月1號開播，總部設喺莫斯科。由於呢個頻道喺莫斯科地面電視嘅頻道序列中排第一號，所以叫做「第一頻道」。第一頻道面向俄羅斯唔同時區播出11個版本。第一頻道係歐洲廣播聯盟嘅成員，節目亦透過覆蓋俄羅斯以外嘅地區。

## 攷
喜鵲山站

（）係首都圈電鐵2號綫新亭支綫同5號綫嘅一個轉車站，位於大韓民國首爾特別市江西區。

## 車站結構

## 歷史

* 1996年3月20號：車站啟用。
* 1996年8月12號：5號綫至汝矣島嘅延綫開通，開始服務本站。
被出軌的人

《**被出軌的人**》（），係香港無綫電視嘅短劇，完全用AI技術生成畫面嘅電視節目，但依然由真人配音員配音。呢套短劇原定安排喺香港時間2025年11月24號首播同上架，後被抽起，最終安排喺2026年1月19號到2月23號逢禮拜一、二21:25到21:30喺TVB Plus播出，總共11集，每集長分幾鐘。而myTV SUPER就會連續兩個禮拜一先後上架6同5集。騰訊視頻同香港同步上架呢套短劇嘅國語配音版本。故仔用一段出軌關係做題材。

## 角色
呢啲角色全部都係AI演員。
*蘇莉（Sulie） 飾 Nicole（粵語配音：張頌欣；國語配音：李沁芯）
*鄭卓丹（Dan） 飾 George（粵語配音：李鎮然；國語配音：趙世浩）
*譚尹婷（Emily） 飾 Emily（粵語配音：成瑤孆；國語配音：查蘇）
*林奕彬飾 Kelvin（粵語配音：李致林；國語配音：江慶雨）
*奈美 飾 May（粵語配音：無公布；國語配音：宋雙佳）

## 每集內容

## 出面網頁
*被出軌的人 - myTV SUPER
在家宴客60道菜

《**在家宴客60道菜**》（）係香港無綫電視嘅煮食節目，由肥媽、李家鼎、龔嘉欣主持，《在家宴客50道菜》續作，喺香港時間2026年1月19號到2月6號禮拜一到五22:30到23:00喺翡翠台播。呢個節目會示範煮60道宴客菜式。嘉賓名廚包括邵德龍、黃永幟、李文星、許美德、祈積奇。

## 每集一覽

## 出面網頁
*在家宴客60道菜 | TVB 無綫電視
湯君耀

**湯君耀**（，），係一個香港男歌手同演員，湯君慈嘅隻同仔，亦係湯鎮業嘅細老仔。

## 家族
湯君耀有一個爸爸，湯鎮業。

## 簡歷
湯君耀同湯君慈本生喺香港出世，而喺美國嘅洛杉磯加州大學上課。

## 演出
### 電視節目（[[ViuTV]]）
*2021年：《囝囝女女730》嘉賓

## 出面網頁
*
喜劇開場 (ViuTV)

《**喜劇開場**》係香港MakerVille製作嘅電視劇，買咗日本電視台《喜劇開場》嘅版權翻拍，由楊樂文、何啟華同王智德主演，林千渟、陳漢娜、許月湘、朱栢謙、何洛瑤、魯文傑、巢嘉倫、陳子豐聯合演出。

## 角色
### 主要角色
*楊樂文 飾 望（原著人物︰高岩春斗）
*何啟華 飾 桂（原著人物︰美濃輪潤平）
*王智德 飾 恭仔（原著人物︰朝吹瞬太）

### 固定角色
*林千渟（原著人物︰岸倉奈津美）
*陳漢娜（原著人物︰中濱里穗子）
*許月湘（原著人物︰中濱紬）
*朱栢謙（原著人物︰真璧権助）
*何洛瑤（原著人物︰村主麗）
*魯文傑
*巢嘉倫
*陳子豐（原著人物︰楠木実籾）

### 其他角色

## 軼事
*呢套劇喺2026年1月12號舉行開鏡拜神儀式。

## 註

## 出面網頁
電話總機

**電話總機**係一種用嚟接駁電話線路嘅裝置，令用戶之間，或者唔同總機之間可以通話。傳統人工電話交換系統入面，總機好重要，由**接線生**用電線或者掣嚟幫人駁線。

電話總機喺廿世紀最盛行，之後因為自動電話交換系統普及, 而逐漸受取代。呢種自動系統喺一八八八年由 Almon Strowger 發明，而家全球大部分中央電話局都已經唔再用人手總機。不過，去到廿世紀後半期，有公司仲保留人手分機總機。有啲地方，例如白宮，到而家仍然有用電話總機。

隨住電子同電腦科技發展，交換系統加咗好多功能。例如公司用嘅 PBX（專用分機交換系統），通常有操作控制台，或者自動接聽功能，可以唔使人手接線。

## 相關
【黐線】【黐總掣】原本同電線有關。早期人手電話總機要靠接線生用電線幫人駁線，如果啲線打結、接錯，電話就會出問題，就叫做「黐線」。後來呢個詞慢慢演變成口語，用嚟形容人或者事情亂晒龍、唔合理，甚至有啲失控。

## 攷
喜劇開場

《**喜劇開場**》（，），又譯《**短劇開始了**》，係日本嘅日本電視台製作嘅電視劇，2021年首播。呢套劇由菅田將暉、神木隆之介同仲野太賀主演。
日本電視台

**日本電視台**（，）係日本東京都一間服務關東地方嘅地面電視台，亦係日本第一間商業電視台，1953年開台。
你說

《**你說**》（）係美國歌手同詞曲作家Lauren Daigle嘅一首歌。呢首歌係佢第三張錄音室專輯《》嘅主打單曲。 首歌由Daigle同製作人Paul Mabury同Jason Ingram一齊創作， 喺2018年7月13號作為單曲發行。 首歌喺《Billboard》Hot 100排行榜上排到第29位，係佢首次上榜。 首歌亦都喺比利時打入前十名。呢首歌亦係Daigle第三首登上Hot Christian Songs排行榜冠軍嘅歌。 首歌喺Christian Airplay排行榜上以第22位首次亮相，係自Francesca Battistelli嘅"Beautiful, Beautiful"喺2010年3月20號以第21位首次亮相八年幾以嚟以來，非節日歌曲嘅女歌手嘅最佳開局。 首歌喺Hot Christian Songs排行榜冠軍位置停留咗132個星期，係任何排行榜上冠軍停留時間第二長嘅歌；僅次於Israel Kamakawiwoʻole嘅"Somewhere Over the Rainbow"，後者喺World Digital Songs排行榜上停留咗373個星期。 

首歌喺基督教電台大獲成功，喺多個唔同排行榜上包括基督教成人當代（AC）電台排行榜同基督教AC Indicator排行榜上都攞到冠軍。2019年1月15號由華納兄弟發行到主流電台。之後，首歌打入Adult Top 40、Adult Contemporary同Mainstream Top 40排行榜。首歌係2018年美國第二受歡迎基督教歌曲，2019年、2020年同2021年美國最受歡迎嘅基督教歌曲，同埋2010年代全十年美國第二受歡迎基督教歌曲。首歌喺美國獲得六白金認證，代表喺國內銷量超過六百萬單位。 

首歌贏得2019年格林美獎嘅最佳當代基督教音樂表演/歌曲獎，同埋鴿子獎年度歌曲獎。 首歌亦都係2019年《Billboard》音樂獎贏得最佳基督教歌曲獎。 

## 背景
《你說》喺2018年7月13號作為佢第三張錄音室專輯《Look Up Child》嘅主打單曲發行。首歌喺7月9號發行到基督教電台。 Daigle同《Billboard》做咗個播客（podcast），討論佢嘅新單曲同即將推出嘅專輯。「我知道呢首歌會係我身份嘅歌，」佢話。「『你話我係被愛嘅。』呢個係事實。」至於專輯，Daigle話：「我想呢張專輯充滿歡樂同希望，令人再次體驗到童真。喺製作呢張專輯嘅時候，我要記返起自己細個係點。我想大家反思下，『我童年嘅純真……點樣再用嗰對眼睇返自己？點樣再咁樣愛自己？嗰種歡樂去咗邊？嗰種希望去咗邊？』」

## 作曲
《你說》嘅樂譜係F大調， common time，速度為每分鐘74拍，和弦進行係F-Am–Dm–B。Daigle嘅音域從D<sub>3</sub>到A<sub>4</sub>。 

## 商業表現
首歌喺2018年7月28號嗰期以第53位首次登上《Billboard》Hot 100。 喺第九個星期升到第44位； 2019年3月達到新高峰第29位。首歌喺排行榜上停留咗43個星期。 

首歌喺2018年7月21號嗰期以第33位首次登上《Billboard》Christian Songs排行榜。 跟住嗰個星期，佢跳到第1位，成為Daigle第三首喺排行榜上攞到冠軍嘅歌，同埋打破咗跳到第1位嘅最大躍升記錄。 自此之後，佢喺嗰度停留咗113個星期，打破咗由Hillsong United嘅"Oceans (Where Feet May Fail)"保持嘅排行榜歷史上最長壽歌曲記錄。 截至2019年4月25號，佢喺排行榜上停留咗101個星期。 首歌喺Christian Airplay排行榜冠軍位置停留咗17個星期。 首歌亦都打入Canadian Hot 100、紐西蘭Hot Singles排行榜、蘇格蘭單曲排行榜、比利時Ultratop排行榜、法國、瑞士同荷蘭。 

首歌亦都以第5位首次登上《Billboard》Digital Songs排行榜，打破咗當代基督教藝人非節日歌曲嘅最高首次亮相記錄。 佢喺《Billboard》十年終Digital Songs排行榜上排第50位。 首歌亦都打入《Billboard》Adult Top 40排行榜，最高排第5位。 

首歌喺2023年5月10號獲得美國唱片業協會（RIAA）嘅六白金認證。 

## 音樂影片
單曲《你說》嘅音樂影片MTV喺2018年7月13號發行。 影片顯示Daigle喺柔和嘅黃金時刻光線下喺屋企周圍唱呢首歌。 影片喺YouTube上有超過3億次觀看。 

## 人員名單
人員名單改編自Tidal。 

*Lauren Daigle&nbsp;– 主唱、詞曲作家
*Jason Ingram – 詞曲作家
*Paul Mabury – 詞曲作家
*Joe La Porta – 母帶工程師 

## 曲目列表

*;CD單曲
#"You Say"&nbsp;— 4:34

*;數位下載
#"You Say" (鋼琴/人聲)&nbsp;— 4:36
*;數位下載（西班牙語版本）
#"Tú Dices" &nbsp;— 4:33  
 

## 現場表演
Daigle首次喺2018年GMA Dove Awards閉幕時表演單曲《你說》。 佢亦都喺《Good Morning America》上表演呢首歌。 之後佢喺2019年2月26號喺《Jimmy Kimmel Live!》上表演首歌。 2019年5月1號，Daigle喺2019年《Billboard》音樂獎期間表演首歌。 2020年12月，Daigle喺《The Voice》第19季決賽上表演《你說》。 

## 獎項
 

## 排行榜

 

### 每週排行榜

### 年終排行榜
 

 

### 十年終排行榜

 

## 認證同銷量

## 發行歷史

 

## 睇埋
*2019年''告示牌''成人當代冠軍榜列表
*

## 參考資料
加拿大明報

**加拿大明報**係明報喺加拿大嘅業務，分總部喺多倫多嘅《明報加東版》同總部喺溫哥華嘅《明報加西版》。加東版喺1993年5月創刊，加西版亦係同年創刊。

2026年1月12號，加拿大明報宣布將會喺1月17號開始唔再出版，1月31號停止營運。

## 參考資料
甄敏芳

**甄敏芳**（，），係喺澳門出世嘅香港女藝員，無綫電視女藝員，同埋《聲秀》嘅參賽者，喺比賽入面攞到第七名。

## 簡歷
甄敏芳喺澳門大，係喺澳門大學畢業。2025年喺無綫電視參加《聲秀》，成為18號參賽者，並且攞到第七名，比賽後加入無綫電視。

## 演出
### 電視節目（[[無綫電視]]）
*2025年：《聲秀》參賽者，第七名

## 出面網頁
*
*甄敏芳既 threads https://www.threads.com/@jenny.iannn
傷殘廁

**傷殘廁**、**傷殘廁所**，係設計俾傷殘人士使用嘅廁所，廁所可以容納得到輪椅，設施有扶手，裝得抵啲嘅洗手盆，個頂向前斜嘅鏡；等坐喺輪椅嗰度都照到鏡，有啲廁所仲有求救鐘  。

## 睇埋
*無障礙環境
MIS

**MIS**，是一支香港六人樂隊，於2023年組成，自2024年起成員為主音華倫、主音及鍵盤結他手阿東、結他手Bee、低音吉他手Harry、KB手及笛手祥仔、鼓手馬仔。主力創作以城市為題材的音樂，描繪時代的步伐，書寫「普通人」的故事，風格多樣，幾乎無法亦無需被定義。

## 成員

## 音樂作品

### 派台歌曲成績

{|class="wikitable" style="font-size：small"
|-
! style="background:#77A718; color:black" colspan="8" |**派台歌曲成績（五台）**
|-
| width="180"| 唱片 || width="160"| 歌曲 || width="50"| 903 || width="50"| RTHK || width="50"| 997 || width="50"| TVB ||width="50"| ViuTV ||colspan=2 width="240"| 備註
|-
! style="background:#77A718; color:black" colspan="8" | **2024年**
|-
|  || 我就是哈比 || - || - || - || - || - ||  
|-
|  || 木偶再遇記 || - || - || - || - || - ||  
|-
! style="background:#77A718; color:black" colspan="8" | **2025年**
|-
|  || We will meet someday || - || - || - || - || - || 
|-
{| class="wikitable" cellpadding="1"
|-
! style="background:#77A718; color:black" colspan="8" | **各台冠軍歌總數（五台）**
|-
| width="50"| 903 || width="50"| RTHK || width="50"| 997 || width="50"| TVB || width="50"| ViuTV || width="260"| 備註
|-
| **0** || **0** || **0** || **0**|| **0** || **五台冠軍歌總數：0**

*（*）仍在榜上
*（-）未能上榜
*（×）沒有派往該台
第44屆香港電影金像獎

**第44屆香港電影金像獎**係表揚2025年度表現傑出嘅香港電影而頒嘅獎，喺2026年4月19號喺香港文化中心大劇院搞。

## 爭議
### 無故取消四片參選資格
香港電影金像獎喺2026年1月13號發佈「2025年度香港正式公映電影片目」用喺第一輪投票度。參選資格寫到明：「凡於2025年1月1號至12月31號喺香港首輪公開售票放映，連續七天內上映唔少於五場嘅香港電影，均自動獲資格參選『第四十四屆香港電影金像獎』。」，但被發現有四套理應符合入圍資格嘅電影唔見咗，包括《不赦之罪》、《送院途中》、《今天應該很高興》同埋《地母》。初頭被懷疑只係蝦碌漏咗，但之後種種跡象顯示似乎係刻意抽起咗，而香港電影金像獎協會喺事發後一路都未有任何回應，面對傳媒查詢，就覆話「無回應」。2月10號協會公佈五強提名名單，亦唔見四片出現，協會主席爾冬陞被記者追問時，佢只係用《金剛經》經文覆︰「若見諸相非相，即見如來」。

第41屆香港電影金像獎發生過《給十九歲的我》片方提出退選遭拒，協會嗰時解釋只要符合入圍資格就一定入圍冇得退選，突顯出今次符合入圍資格嘅電影冇得入圍嘅荒謬。

### 取消「最佳亞洲華語電影」
2025年12月頭第44屆香港電影金像獎公佈評選規則時，「最佳亞洲華語電影」已經冇再列出。不過直到一個幾月後爆發取消參選資格爭議後，取消「最佳亞洲華語電影」一事先至獲大眾關注，質疑係因為對上兩屆都係臺灣電影得獎，所以取消獎項。

## 參考

## 拎

類:2026年電影獎
類:香港2026年
今天應該很高興

《**今天應該很高興**》（）係2026年香港電影，由楊永光執導，由黃秋生、譚耀文、楊詩敏、李綺虹、鮑起靜主演。故仔圍繞四個喺1990年代移居到加拿大安大略省嘅香港移民。

## 角色表
*黃秋生 飾 Tony
*譚耀文 飾 Dan
*楊詩敏 飾 Eva
*李綺虹 飾 Fan
*鮑起靜

## 出面網頁
*
地母

《**地母**》（）係2025年馬來西亞電影，由張吉安執導，由范冰冰、許恩怡、白潤音、蔡寶珠、陳俐杏、羅勵勤主演。故仔用1990年代馬來西亞近泰國邊境嘅鄉村做背景，主角係一個女巫師。

## 角色表
*范冰冰 飾 鳳音
*許恩怡  飾 阿雯
*白潤音 飾 阿坤
*蔡寶珠 飾 霞姐
*陳俐杏 飾 阿心
*羅勵勤 飾 英嫂

## 出面網頁
*
行頭 (搞清楚)

**行頭**，粵字，有幾個意思，讀成 **hong4** tau4 或 **hang4** tau4 意思會唔同：  

*行頭：一類嘅職業活動
*頭，帶頭、行喺最前嘅位置，好似：「執輸行頭慘過敗家」 
*係原稿紙或打直寫嘢個行最頂嘅部份， 相對於行中間、行尾 
*嗰行嘅老細、阿頭、總管（舊時咁樣用）
*古代軍隊行列之首 
*衣著打扮、戲裏面嘅道具，台灣咁樣用
無障礙旅遊

**無障礙旅遊**其實就係想確保所有人去旅行嘅時候，都可以方便、安全咁用到唔同嘅旅遊設施同服務，唔理你係有身體或者智力限制、定係殘疾人士、長者，又或者帶埋細路嚟。呢個概念適用於公營同私營嘅旅遊地點同設施。無障礙旅遊嘅重點係共融，希望每個人都可以參與同享受旅遊體驗。透過通用設計、唔同類型嘅服務，同埋配合唔同環境嘅安排，令有特別需要嘅旅客都可以更加獨立咁去行、去用、去玩。

## 睇埋
*輪椅徑
*無障礙環境

## 攷
飲食業

**飲食業**又叫**餐飲業**，係指以製造、供應同銷售嘢食及嘢飲為主要業務嘅行業，涵蓋餐廳、食肆、酒樓、快餐店、咖啡室、外賣服務，以及相關嘅食品加工同餐飲服務。飲食業喺唔同社會入面都扮演住重要角色，除咗滿足基本飲食需要之外，亦同文化傳承、社交活動同經濟發展息息相關。
隨住社會發展同消費模式改變，飲食業嘅經營形式亦唔停咁轉。由傳統家庭式經營、街頭小食，到連鎖餐飲集團同網上外賣平台，飲食業逐漸變得多元化同專業化。根據香港統計處嘅季節性統計調查，本地食肆的收益及購貨額會隨季度、消費模式同市場環境而波動，顯示行業喺面對經濟變化同社會需求時不斷調整營運策略。近年，行業亦受到科技、勞動市場變化同公共衞生因素影響，例如電子落單、自助點餐、外送平台普及，以及對食品安全同可持續發展嘅關注，進一步改變咗飲食業嘅運作模式。

## 香港飲食業特色

香港飲食業以多元化同高度密集，融合中西飲食文化，形成獨特嘅餐飲生態。香港特區政府嘅資料指出，本港約有接近萬八間食肆，僱用約 224,300 人，佔本地生產總值中佔有重要比重。根據香港政府統計處出版嘅《服務業統計摘要》，餐飲服務業喺 2022 年 所產生嘅增加價值大約係 347 億港元，相等於香港本地生產總值嘅 約 1.3 %；而喺疫情爆發之前嘅 2019 年，增加價值超過 500 億港元，佔當年本地生產總值嘅 約 2 %。

款式由街頭地道小食、茶餐廳，同至米芝蓮級高級餐廳應有盡有，反映出香港人對飲食嘅高需求同包容性。由於香港生活節奏急速，外出用餐同外賣服務相當普遍，飲食業喺市民日常生活中佔有重要位置。

香港飲食業亦受到租金高昂、勞動力短缺同消費模式轉變等因素影響，令業界不斷調整經營模式，例如發展外賣平台、精簡菜單、引入科技提升效率等。同時，政府監管、食品安全標準同旅遊業發展，亦對飲食業嘅運作同發展方向產生重要影響。

## 攷
余樂澄

**余樂澄**（，），係香港女演員，模特兒同香港女組合EJ Girls嘅成員。

## 簡歷
余樂澄喺香港大。2026年開始拍《夜王》。

## 演出
### 電視節目
*2026年：《夜王》飾 Money

## 出面網頁
*
張可盈 (Summer Girls)

**張可盈**（，），係香港女藝人，模特兒，亦係《Summer Girls 2022》嘅參賽者，而入圍至五強。

## 簡歷
張可盈喺香港大，又做一位模特兒。2022年喺香港開電視參加過《Summer Girls 2022》，成為10號參賽者，但入圍至五強後止步。

## 演出
### 電視節目（[[香港開電視]]）
*2022年：《Summer Girls 2022》參賽者，10號，最後五強

## 出面網頁
*
面膜

**面膜**係一種用嚟護膚嘅美容產品，主要用途係補水、保濕、修復皮膚，或針對唔同肌膚問題提供針對性嘅護理。面膜通常以片裝、膏狀或者啫喱狀形式出現，喺美容同日常護膚程序中都好受歡迎。面膜喺現代美容護膚中扮演住重要角色，唔單止可以改善皮膚狀態，仲可以喺繁忙生活中提供一個放鬆嘅時刻。

## 歷史
面膜嘅歷史可以追溯到古代，唔同文化都有自己嘅傳統護膚方法。例如，喺古埃及時代，克麗奧佩特拉曾經用蜂蜜同牛奶嚟護膚；喺中國古代，貴族婦女會用中草藥同珍珠粉製作面膜，保持皮膚白淨細嫩。現代面膜技術就結合咗傳統智慧同科學研究，開發出更加多樣化同高效能嘅產品。

## 種類同用途
面膜嘅種類繁多，根據功能、質地同使用方法可以分為幾大類。最常見嘅係片狀面膜，一般用無紡布或者凝膠材料浸滿護膚精華製成，方便使用而且適合大部分膚質。片狀面膜好受歡迎，因為佢簡單快捷，只需要敷喺面上大約10至20分鐘，就可以達到補水或者舒緩肌膚嘅效果。

另一種常見嘅係泥狀或者膏狀面膜，呢類產品通常用黏土、活性炭或者其他吸收性材料製成，主要作用係清潔毛孔、去油脂同改善膚質。呢啲面膜適合油性或者混合性肌膚使用，但乾性或者敏感性皮膚嘅人可能需要小心選擇，避免過度清潔令皮膚缺水。

睡眠面膜係近年嘅新興產品，主要用喺晚上，敷完之後唔需要清洗，可以直接瞓覺。呢類面膜以高效保濕同修復功能為主，特別適合乾性肌膚或者喺乾燥氣候下使用。

另外，市面上仲有DIY面膜，用戶可以用簡單嘅材料，例如蜂蜜、燕麥或者牛奶，嚟喺屋企製作天然面膜。不過，由於DIY面膜唔一定有專業配方，可能對皮膚造成刺激，所以使用時需要特別小心。

## 注意事項
敷面膜之前，首先要清潔面部，確保肌膚無化妝品殘留或者污垢。敷嘅時間唔可以過長，因為面膜乾透之後可能會反吸皮膚嘅水分，令肌膚更加乾燥。一般而言，面膜敷10至20分鐘就足夠。

敏感性肌膚嘅人喺使用新面膜之前，最好喺耳後或者手腕試用，確保唔會引起過敏反應。另外，唔同膚質適用嘅面膜都有所唔同，選購時應該根據自己嘅皮膚需要，例如補水、控油或者美白。

適當選擇同正確使用面膜係關鍵，過度使用或者選擇唔適合嘅產品反而可能對皮膚造成負擔。所以，喺享受敷面膜嘅同時，都要注意皮膚健康。
G-BASIC

**G-BASIC**係Basic電腦編程語言嘅一種變體，最初設計係用於NES。佢喺早期嘅電腦學習機好流行。

## Hello World

```gwbasic
'  this is a test


    PRINT "Hello World!"

    END
```

輸出：「Hello World!」。

## 睇埋
*
石岐嘟

**石岐嘟**（尊：**嘟哥**（中）；實：**陳月波**（中）、**Artur Chiang Calderon**（葡）；譯：**Chan Yuet Bo**（英））係個晌1946年喺馬達加斯加出世嘅男性中葡混血兒，做過澳門司法警察，後來成為崩牙駒手下；因策劃謀殺等罪行坐咗好多年監。
## 攷
白德安

**白德安**（葡稱：**António Francisco Marques Baptista**；生死︰1952年—2018年11月19號）為澳門葡殖時期最後一任司法警察司司長，其與十四Ｋ較量事蹟尤其著名——該幫派不滿對其執法特別重手，變相協助其他幫派搶佔地盤，於是裝炸彈嘗試刺殺，僥倖噉逃過一劫之後向葡國班援兵報復，終於親手鎝咗崩牙駒。
## 攷
周定洋

**周定洋**（，），係英倫／中華臺北足球員。

## 簡歷
周定洋喺英格蘭韋根出世，其祖父喺中國上海出世，抗戰勝利後移居台灣。2015年，佢獲中華臺北足協邀請效力但拒絕，一直被視為中華台北隊未來中場希望，但亦有說他優先考慮中國國家隊。

## 出面網頁
西班牙市政區

**市政區**（西班牙文：municipio，國際音標：[muniˈθipjo]），係西班牙最底層嘅行政區。

西班牙全國夾埋有 8,132 個市政區。計返平均數，每個鎮大約有 5,300 人。入面最大嘅就係馬德里市，2025 年嗰陣已經有成 3,506,730 人咁多；但係最細嗰啲鎮仔，全鎮唔夠 10 個人，好似卡斯提亞與利昂嗰個戈爾馬斯新鎮（Villanueva de Gormaz）咁，全鎮得嗰 6 個人。

呢啲市政區嘅地頭通常係 2 到 40 平方公里左右，不過最大嗰啲可以過 400 平方公里。每個市鎮都係獨立嘅法人單位。佢哋嘅行政機構叫市政廳（ayuntamiento），入面會有一個市長、幾個副市長同埋一班委員會委員。有啲大啲嘅市政區仲會再細分做唔同嘅區（comarca）或者聯合體（mancomunidade）。

## 參考資料
投水

**投水**，或者叫**投水自盡**，自殺方法之一，方法好鬼古老，通常跳入江、海、湖、井等等，等自已浸死。投乜就叫乜，江就投江，井就投井。呢種死法相當痛苦，痛苦不其然掙扎，招人救援。痛苦除咗窒息，入水肺痛，亦會失溫剌寒。古時紀錄有好多，但現今唔算好流行。不過有私家車之後，有駕車投水。

亦唔少經典描述咁，被救者生，救人者死，喺水救人有風險，投水者掙扎，拖埋救人者一齊死，施救需要有技巧。一般揀咁死嘅人，都唔熟水性，熟水性需要抗拒自身反應。

投水出名有楚國屈原，抱石投汨羅江自盡。有啲講法，伍子胥何籠而自投水咁死法。近世有王國維，投北平昆明湖。舒慶春，即老舍，投北京太平湖。而日本作家太宰治，就投玉川上水自盡。

## 經歷
投水咁死法，首先水入口鼻，一落氣管就咳，一咳就肺入水，肺入水就無氣體交換，無氣體交換，血氧氣量就低，一低腦缺氧而死。浸死時肺滿水。就算水中，忍住唔呼吸，血中二氧化碳濃度一高，會有反射作用，迫人呼吸，一吸就入水。

有時未必要窒息，浸落水中，持續降低體溫，會無心跳，咁亦會死。咁要十五分鐘內救治，不然就算救得返，會腦部連同神經受損。極寒水中，可能會變成假死，幾個鐘都可能救得返，腦部少受傷害。不過上水仍可能休克而死。

## 救生
救生同有人浸親類同。若許可，用竿用救生圈相救，拉人上來。有必要先好落水，落水至好要曉拯溺。愛爾蘭都多人尋死，所以拯溺會都要諗方法預防同救人。

## 記載

### 漢時廬江
文學都有講到，有首五言樂府，叫孔雀東南飛，講漢末夫婦，二人先後殉情故事。簡介咁講嘅。

妻劉氏為誓死唔改嫁，娘家迫佢，就投水而死。詩咁寫。

明白講到劉氏到投池自盡，而死前，就除咗鞋、除鞋表明自盡，唔係普通浸死。

### 香港
一九三〇年，黃佩佳喺香港華僑日報咁話，話說朝早坐油蔴地小輪去過海，中間停船，原本有人投水，五十尺外，船員拯救。投水者見有人救，更將頭推入水。船員一手穿救生圈，一手抱住佢，幾番糾纏，先至帶返佢上船。原來投水人曉游水，沉唔落去。上岸時，有人話世界難撈。

## 除鞋
傳統做法，投水要除鞋。鞋放岸邊，表明一心求死，好似遺書咁，絕非橫死。近代推斷，行入水好多瘀泥，着住舊時啲鞋、咁好難行得郁。

## 水鬼
由於投水而死，會相當痛苦，突然有求生意念，固然有人救得返，但亦有人死，死而悔而怨，化成水鬼。相傳會搵替死鬼，特別兇猛。不過亦有解法，水流難測，有時畀水流拉扯，水中身不由己，因而有替死鬼講法。

## 攷
屯門市廣場斬人案

**屯門市廣場斬人案**係指2026年1月15號喺香港屯門屯門市廣場發生嘅案件，有個精神病男人用刀挾持一個女人，兩名警員及時擊斃兇徒，冇其他人傷亡。

## 經過
2026年1月15號夜晚7點10分，警方接獲屯順街一間店鋪職員報案，一名有刑事案底同精神病紀錄、持有香港身份證嘅34歲越南裔裴氏男人，闖入屯門市廣場嘅DONKI超級市場，入廚房搶走一把牛肉刀後，喺商場同附近嘅屯喜路近屯門大會堂徘徊同拎住把刀喺度揈揈吓。新界北衝鋒隊警員接報到場，喺屯門市廣場地下入口附近發現嗰個揸住一把約12吋長刀嘅男人。警員即時口頭警告個男人，但佢唔聽勸，於是向佢噴一發胡椒水劑，但個男人走佬入商場之後再由第二個出口走出嚟，仲挾持一個女途人，仲企圖用刀襲擊個女途人。警員揸住盾牌，再次口頭警告佢但無效之後，兩個警員為咗確保人質安全，喺屯門市廣場嘅松屋牛肉飯舖頭門外，向個男人各開一槍嚟制服佢，打中咗個男人個胸同右邊膊頭，昏迷送去屯門醫院，經搶救後到夜晚8點47分證實死亡。事件冇其他人傷亡。個51歲女人質清醒送去屯門醫院治理。警員喺嗰個男人身上同佢個袋度搵到懷疑毒品同一支伸縮警棍。屯門警區副指揮官黃浩翰重申，今次警員因單嘢好嚴重而採用即時戰術性介入，絕對符合槍械使用要求，即拯救一個無辜被挾持女途人條命。警方又話個男人屋企人提過佢有精神問題，而個男人生前亦有毒品案底同三合會背景。

## 參考資料

## 睇埋
*荷里活廣場斬人案
2026年死

以下係**2026年死**嘅人：
;3月20號
* 羅伯特·米勒（81歲），美國聯邦調查局局長（2001—2013年）
;3月19號
* 卓羅禮士（86歲），美國武術家、演員
;3月17號
* 梅師賢（100歲），曾任澳洲首席大法官（1987—1995年），香港終審法院非常任法官（1997—2015年）
* 阿里·拉里賈尼（67歲），伊朗最高國家安全委員會秘書
;3月14號
* 于漪（97歲），中國教育家，上海市楊浦高級中學名譽校長
;3月12號
* 廖本懷（96歲），香港建築師，曾任房屋司、政務司
;3月11號
* 夏偉志（75歲），香港資深大律師
;3月8號
* 陳耀南（85歲），香港文史學家，香港大學榮譽退休教授
;3月6號
* Amina Mariam Bokhary（49歲），香港終審法院非常任法官包致金侄女
;3月4號
* 宋平（109歲），曾任中國共產黨第十三屆中央政治局常委，國務委員
;3月1號
* 陸趙鈞鴻（98歲），香港教育家，啟思幼稚園創辦人
;2月28號
* 哈梅內伊（86歲），伊朗最高領袖，喺2026年美以空襲伊朗入面被殺
;2月26號
* 侯少奎（87歲），崑曲表演藝術家，國家級非遺傳承人
* 高銘暄（97歲），中國法學家
* 王占山（97歲），中國大陸軍事人物
;2月24號
* 游飈（57歲），香港演員
;2月18號
* 孫方中（99歲），香港教育家
;2月17號
* 韋敬誠（92歲），英國陸軍將領，曾任香港賽馬會行政總裁（1986—1996）
;2月15號
* 羅拔杜華（95歲），美國演員
;2月13號
* 佐藤秀樹（75歲），日本企業家同工程師，世嘉遊戲公司前社長，Mega Drive、Dreamcast等遊戲主機研發者
;2月10號
* 朴慶久（38歲），韓國男歌手
;2月8號
* 韋基舜（92歲），香港報人、商人、體育界人士，《天天日報》創辦人
* 張中一（74歲），中國導演。電視劇《三國演義》導演之一
* 陳邦柱（91歲），原國家經濟貿易委員會副主任、黨組副書記（正部長級）
;2月4號
* 劉淞山（72歲），台灣電視製作人
;2月2號
* 袁惟仁（57歲），臺灣男歌手、填詞人、作曲人
* 白應蒼（33歲），中華人民共和國死刑犯，曾任緬甸果敢自治區經濟發展管理局副局長，緬北白家犯罪集團案主犯之一
;2月1號
* 許仕仁（77歲），曾任香港特別行政區政府政務司司長
;1月25號
* 李海瓚（73歲），韓國政治人物，曾任國務總理（2004—2006）
* 牟秀珍（27歲），韓國女歌手
* 王太嵐（86歲），中國人民解放軍副大軍區職退休幹部、原總後勤部副部長
;1月23號
* 廖錫龍（85歲），中國人民解放軍軍事指揮員，曾任中央軍委委員、中國人民解放軍總後勤部部長
;1月20號
* 梁家傑（67歲），前香港立法會議員
;1月14號
* 梁小龍（77歲），香港演員
;1月11號
* 路易斯·布魯斯（82歲），美國化學家，2023年諾貝爾化學獎得主
;1月7號
* 雲莉古德（37歲），美國女公民、喺明尼亞波利斯（明尼蘇達州）畀美國移民同海關執法局嘅人開槍打死
阿斯

**阿斯**（，複數 **'，聖經希臘文 **'）係一種青銅幣，後來改用銅鑄造。呢種硬幣喺羅馬共和國同羅馬帝國時期都有使用。個名來源自一個「同名但唔同意」嘅重量單位（12  = 安士），但實際幣值就冇跟住重量減輕而改變。

## 共和時期嘅貨幣制度
阿斯係羅馬共和國時期大量鑄造嘅青銅幣，大約喺西元前280年左右開始出現。阿斯之下仲可以細分成唔同嘅分數貨幣單位：（2/3）、（1/2）、（5/12）、（1/3）、（1/4）、（1/6）、（1/12，同時亦係一個通用重量單位）同 （1/24）；另外仲有阿斯嘅倍數貨幣單位，包括 （2）、塞斯特斯（2.5）、（3）、（4）、（5）同 （10）。呢啲貨幣喺同一時期並行使用。

阿斯作為硬幣使用大約7年之後，佢嘅重量喺部分地區出現改變，於是出現咗一種  阿斯（意思係重量減到原本嘅六分之一磅）。同一時間，亦開始鑄造銀幣第納里烏斯。較早期嘅羅馬銀幣因為採用希臘重量標準鑄造，所以喺南意大利同巴爾幹半島一帶比較流通；但之後所有羅馬硬幣都改用羅馬重量標準。第納里烏斯（又叫「十磅幣」，tenner）最初價值等於10阿斯，但到大約西元前140年，其價值改為16阿斯，據講同布匿戰爭帶來嘅龐大財政開支有關。

喺羅馬共和時期，阿斯幣其中一面通常刻有雅努斯嘅半身像，另一面就係槳戰船嘅船頭。阿斯最初係根據 libral、以及之後逐步減輕嘅 libral 重量標準鑄造；隨住重量下降，羅馬共和時期嘅青銅幣亦由「鑄造」慢慢轉為「壓製」。喺某啲時期，甚至完全冇鑄造過任何阿斯。

## 帝國時期嘅貨幣制度

自屋大維喺西元前23年推行貨幣改革之後，阿斯改用帶微紅色嘅純銅鑄造（唔再用青銅）；而 （又叫「兩個半」，最初值2.5阿斯，後來改為4阿斯）同 （2阿斯）就用金黃色嘅青銅合金鑄造，呢種合金俾錢幣學者稱為奧里哈魯根。

阿斯一直鑄造到西元3世紀，而且係羅馬帝國固定生產嘅硬幣之中，價值最低嘅一種（ 同  並唔常鑄造，甚至喺馬爾庫斯·奧列里烏斯在位期間，一枚都冇出現過）。最後一批阿斯係喺奧勒良在位嘅270年，以及戴克里先早期統治時期鑄造。
第納里烏斯

**第納里烏斯**（，複數：），又譯**第納里**、**第納留斯**，聖經入面叫做**得拿利**，係古羅馬貨幣制度入面嘅一種細面額銀幣，由公元前211年開始鑄造。

第納里烏斯係流通之中最常見嘅硬幣，之後一路因為貶值而質量下降，最終畀安東尼尼安努斯取代。

## 歷史
第納里烏斯大約喺公元前211年，即係羅馬共和國時期、第二次布匿戰爭期間出現。最初嘅幣重約4.5克，相當於大約1/72個羅馬磅。呢個重量只維持咗好短時間，到公元前2世紀就減到3.9克（理論上約等於1/84個羅馬磅）。呢個標準一直維持到尼祿統治時期。

尼祿之後，由於銀含量下降，第納里烏斯再被減到大約3.4克，即約1/96個羅馬磅。到公元3世紀後期，後來嘅羅馬皇帝再將佢貶值到大約3克。

官方訂價之下，一個第納里烏斯等於十個阿斯 (硬幣)；而「Denarius」呢個拉丁名，本身意思就係「包含十個」。大約喺公元前141年，為咗配合阿斯嘅減質，第納里烏斯被重新訂價為等於16個阿斯。

第納里烏斯一直都係羅馬帝國嘅主要硬幣，直到公元3世紀中期先至畀安東尼尼安努斯取代。呢種硬幣喺公元270年至275年間最後一次發行，以青銅幣形式出現，當時嘅皇帝係奥勒良，又或者係戴克里先王朝嘅第一年。

想知更多詳情可以參考 John R. Melville-Jones 所寫嘅《*A Dictionary of Ancient Roman Coins*》（1990）入面「Denarius」呢一條目。

## 參見

* 阿斯 (硬幣)
* 索利都斯 (錢幣)
* 第納爾
* 安東尼尼安努斯
* 北馬其頓代納爾
* 希臘德拉克馬

## 參考資料
6. Denarius - A roman soldiers daily pay! 

## 外部連結

* Denarius
* From Octavian to Augustus: Images Illustrating His Rise to Power.
貨幣貶值

喺宏觀經濟學同現代貨幣政策入面，**貨幣貶值**（devaluation）係指喺固定匯率制度之下，由官方將一個國家嘅貨幣價值調低。喺呢種制度之下，貨幣當局（又叫金融管理局）會正式將本國貨幣，相對某種外國參考貨幣或者一籃子貨幣，設定一個較低嘅匯率。同貶值相反，即係令本國貨幣變得更貴嘅匯率調整，叫做升值（revaluation）。貨幣當局（例如中央銀行）會承諾按住指定匯率，用本國貨幣去買入或者賣出外幣，從而維持貨幣嘅固定價值；一旦貶值，就代表貨幣當局會按一個較低嘅匯率買賣外幣。

不過，喺浮動匯率制度之下（即匯率由外匯市場決定，而唔係由政府或者央行直接干預），如果一種貨幣相對其他主要貨幣基準而下跌，通常會叫做貶值（depreciation）；相反，上升就叫做升值（appreciation）。（英文用devaluation同depreciation區分喺唔同匯率制度下嘅貶值）

除咗貶值，仲有一個相關但唔一樣的概念叫通脹（inflation）。簡單來講，就係因為市場變動，令同樣面額嘅錢可以買到嘅東西少咗，亦即係話貨幣嘅價值縮水，貨幣嘅購買力下降。如果只改變貨幣面值，但冇改變實際匯率，咁樣就叫做重新計值（redenomination），而唔係貶值或者升值。

## 歷史

貶值呢隻字，通常用喺貨幣有一個明確基準價值嘅情況之下。早期貨幣通常係用金或者銀鑄成嘅硬幣，由發行當局去保證其重量同貴金屬嘅純度。當政府缺錢又缺乏貴金屬嘅時候，可能會喺冇公開宣布嘅情況之下，降低硬幣嘅重量或者純度，或者直接頒令新鑄嘅硬幣同舊幣有同等面值，結果就係令貨幣實際上貶值。後來，隨住紙幣取代硬幣，政府規定紙幣可以兌換黃金或者白銀（即金本位）。如果政府缺乏黃金或者白銀，就可以透過宣布降低兌換比率，去令貨幣貶值，從而減少全民手上持有貨幣嘅實際價值。

到咗20世紀，隨住金本位制度被大規模棄用，喺**[[固定匯率制度]]**之下，貶值就成為一種正式嘅政策工具。喺**[[金匯兌本位]]**同之後嘅**[[布雷頓森林體系]]**之下，各國貨幣唔係直接同黃金掛鈎，就係間接同美元掛鈎，而美元本身又可以兌換黃金。喺呢個背景之下，貶值就係指官方將貨幣相對黃金或者其他貨幣嘅固定匯率向下調整，通常用嚟應付長期貿易逆差或者國際收支危機。

喺**[[戰間期]]**，好多國家面對經濟大蕭條帶嚟嘅壓力，選擇透過貶值去應對。全球需求崩潰、通縮加劇之下，政府希望透過貶值刺激出口同本地生產。1931年英國放棄金本位，英鎊隨後貶值，成為一個重大轉捩點，亦促使其他國家採取類似行動。

喺**[[布雷頓森林體系 (1944–1971)]]**之下，貶值雖然容許，但受到嚴格限制。成員國只可以喺出現「基本失衡」嘅情況之下，經國際貨幣基金組織（IMF）批准先可以調整匯率。呢段時期出現過幾次著名貶值，例如1949年同1967年英鎊貶值。由於貶值會削弱人工同儲蓄喺國際上嘅購買力，又會推高進口價格，所以往往引起巨大政治爭議。

到咗1970年代初，布雷頓森林體系崩潰，多數主要經濟體轉用**[[浮動匯率]]**，令貶值喺先進經濟體入面嘅正式角色大幅下降。喺浮動制度之下，貨幣價值主要由市場力量決定，匯率下跌一般會叫做**[[貶值 (depreciation)|depreciation]]**，而唔係官方行為嘅 devaluation。

不過，對於仍然維持**[[匯率制度|固定或者管理匯率制度]]**嘅國家，尤其係發展中同新興經濟體，貶值仍然係一個重要政策工具。政府會定期透過貶值去恢復競爭力、解決外匯短缺，或者配合IMF支持嘅調整計劃。雖然貶值有助改善出口表現同減少貿易失衡，但亦可能帶嚟更高通脹、人民實際收入下降，同埋當債務以外幣計價嗰陣，債務負擔加重。

所以喺當代宏觀經濟學入面，「貶值」（devaluation）主要係一個歷史或者制度性用語，專指喺固定匯率制度之下嘅刻意政策行動，而唔係市場驅動嘅匯率變動。現時貶值呢隻字一般指 depreciation。

## 成因
固定匯率通常靠法律強制嘅資本管制，再加上中央銀行隨時準備用本國貨幣兌換外幣去維持。 喺固定匯率之下，如果長期出現資本外流或者貿易逆差，央行就要動用外匯儲備去買入本國貨幣，以支撐需求同價值。但央行嘅外匯儲備有限，一旦市場預期儲備就快耗盡，央行可能會選擇貶值，去阻止外幣繼續流出。

喺開放市場入面，如果市場認為貶值就會發生，投機者就可能會拋售該國貨幣，換取外匯儲備，進一步加大壓力，逼使政府真係要貶值。當投機者買走晒外匯儲備，就會出現國際收支危機。經濟學家保羅·克魯明同莫里斯·奧布斯特菲爾德提出一個理論模型，指出當實質匯率（經價格差異調整後）等於名義匯率（官方匯率）時，就會爆發收支危機。 實際上，由於投機者資訊唔完全，往往係喺實質匯率已經跌穿名義匯率之後先察覺儲備不足，結果令貨幣價值急速大幅下跌，例如1994年墨西哥經濟危機。

## 對經濟造成嘅影響
當一個國家透過貶值去處理經濟問題時，會帶嚟唔少後果。匯率貶值會令本國貨幣相對其他國家（特別係主要貿易夥伴）變得更平，有助令出口商品價格下降，令本國出口（export）嘅產品更容易喺海外市場競爭。同時，進口（import）貨品會變貴，減少本地消費者購買進口貨嘅意欲，從而降低進口量，對本地生產者有利，但亦會削弱消費者嘅實際收入。

整體嚟講，貶值有助改善貿易差額（出口減入口），減少央行外匯儲備嘅流失。如果貶值幅度足夠，新匯率就有機會喺唔再大量消耗儲備之下維持。不過，進口價格上升亦會推高本地通脹，成本上升又會引發加薪要求，最終反映返喺出口商品價格上，削弱貶值最初帶嚟嘅刺激效果。央行為咗壓抑通脹，可能要加息，從而打擊經濟增長。 貶值亦可能引發資本外逃（capital flight）同經濟不穩。 同時，貶值其實會將問題轉嫁畀主要貿易夥伴，對方可能會採取反制措施，抵銷因貿易收入下降帶嚟嘅衝擊。

## 現代經濟入面嘅貶值

### 英國經濟

#### 1949年貶值
喺第二次世界大戰爆發時，為咗穩住英鎊，英鎊被釘住美元，匯率定喺1鎊兌4.03美元，並透過外匯管制限制可兌換性。呢個匯率喺1944年嘅布雷頓森林會議得到確認。

戰後，美國嘅租借法案資金突然中止，而英美貸款又要求英鎊逐步全面兌換成美元，導致外匯儲備急速流失。 1947年7月英鎊短暫可兌換，但7個星期後就因為儲備被抽乾而暫停，並加強配給同削減開支。 新任財相斯塔福德·克里普斯透過加稅壓抑消費，避免即時貶值。

到1949年，因碼頭工人罷工等因素，英國外匯儲備再次受壓。最終喺1949年9月18日，英鎊由4.03美元貶到2.80美元。

#### 1967年貶值
1964年工黨政府上台時，經濟狀況比預期更差，國際收支赤字高達8億鎊。 首相哈羅德·威爾遜一直反對貶值，但到1967年11月18日，英鎊最終由2.80美元貶到2.40美元。

### 其他經濟體
中國人民銀行喺2015年7月兩日內，先後將人民幣貶值1.9%同1%。

## 參考資料

## 外部連結

* Economics A-Z
貨幣升值同貶值

**貨幣貶值**（**currency depreciation**）係指一個國家嘅貨幣，相對一種或者多種外國參考貨幣（例如美元、歐元）嘅價值下跌。呢種情況通常發生喺浮動匯率制度之下，即係政府唔會官方規定一個固定匯價。

相反，**貨幣升值**（**currency appreciation**）就係貨幣價值上升。
短期嚟講，貨幣升值或者貶值，會直接反映喺匯率嘅變化之上。

一般嚟講，其實冇一個「最完美」嘅貨幣價值。
貨幣太強或者太弱，都各有好壞，同時會對唔同群體（例如消費者、出口商、入口商）產生唔同影響。

## 成因

喺浮動匯率制度之下，貨幣價值基本上由供求決定。如果對某種貨幣嘅需求升得快過供應，貨幣就會升值；反過嚟就會貶值。

短期內，呢啲變化可以好難預測，原因包括貿易收支（出口同入口嘅差額）、投機行為、國際資本流動等等。

舉個簡單例子：
如果本國居民突然大量買外國貨，就要用外幣俾錢，對外幣需求增加，本國貨幣就會貶值。
相反，如果有大量外國資金流入本國，就會增加對本國貨幣嘅需求，令貨幣升值。

一個實際例子係：
由 2022 年 5 月開始，因為俄羅斯戰爭同局部動員，好多俄羅斯人搬去亞美尼亞生活。佢哋帶咗大量外幣（尤其美元）入境，令美元供應過多，美元價格下跌，即係美元對亞美尼亞德拉姆貶值。
同時，俄羅斯人需要將美元兌換成德拉姆先可以消費，結果令德拉姆需求上升、升值。呢個趨勢一直持續，而因為外國旅客不斷流入，市場對外幣繼續貶值嘅預期仍然存在。

另外一個原因係投機資金流動。
如果投資者覺得某種貨幣被低估（或者高估），就會提前買入或者賣出，等「調整」發生。呢啲行為本身，就已經足以推高或者壓低貨幣價值。

長遠嚟睇，如果一個國家嘅通脹長期低過其他國家，按照購買力平價理論，佢嘅貨幣通常會升值；反之就會貶值。

## 經濟影響

當一個國家嘅貨幣升值，外國貨喺本地會變平，整體物價有向下壓力。但本國產品對外國人嚟講變貴，出口需求可能會下降。

貨幣貶值就相反：當一個國家嘅貨幣升值，外國貨變貴，本國貨對外國人嚟講更平有助提升出口競爭力，改善貿易收支。

喺國際資產交易方面，匯率變動會帶來外匯盈虧。
本國貨幣升值，會提高以本國貨幣計算嘅外國資產價值，但同時可能對債務工具造成不利影響。

## 市場

交易員通常會用經濟日曆去預測貨幣升值或者貶值。
經濟日曆包括 GDP、通脹、失業率等重要數據。
如果某國 GDP 增長低過市場預期，交易員往往會預期該國貨幣下跌。

升值貶值呢啲詞語亦常用嚟描述中央銀行嘅貨幣政策。
例如：

央行加息，或者對經濟前景發表樂觀言論。結果：貨幣通常升值

央行減息，或者釋放負面經濟訊號。結果：貨幣通常貶值

## 政治影響

貨幣升值或者貶值，會影響唔同社會群體同國與國之間嘅利益分配，所以自然有政治後果。

貨幣升值嗰陣，消費者受惠（外國貨平咗），但本地生產商受壓（面對更激烈外國競爭）。

貨幣貶值就相反。
因此，唔同利益團體會游說政府，要求升值或者貶值。
而政府通常會因為貨幣貶值而喺選舉中受到懲罰。

如果一個國家高度依賴進口，貨幣貶值可能會拉低生活水平、削弱經濟增長同推高通脹。 但同時，貶值亦可以幫助本地生產，提升整體產出，所以經常被用作刺激經濟復甦嘅政策工具。

## 參考資料
經濟日曆

**經濟日曆**（economic calendar）係投資者用嚟監察一啲會影響市場走勢嘅重要事件，例如各種經濟指標同埋貨幣政策決定。
呢啲「市場驅動事件」通常都係以公告或者報告形式發佈，而佢哋好大機會會對金融市場造成影響。

經濟日曆一般會用圖表形式顯示，列出某一年入面嘅日、星期同月份。每日都會按時間順序列出幾項可能影響市場嘅事件，等投資者有時間做資料搜集，同埋預先準備佢哋特別關心嘅數據或者公告。

## 經濟指標
**經濟指標**（economic indicator）係一啲統計數據，用嚟反映經濟活動嘅某啲情況。透過經濟指標，投資者可以分析一個州、一個國家，或者一個地區嘅經濟表現，亦都可以用嚟推測將來嘅走勢。

例如，美國每一季都會公佈一次本地生產總值（GDP）數據。呢個經濟指標可以俾投資者睇到美國經濟喺過去三個月嘅表現，亦可以同上一年同期作比較。美國經濟增長得有幾快，往往都會對市場走勢造成好大影響。

經濟指標一般都係由政府、國際組織，或者私人研究機構發佈。

## 貨幣政策
**貨幣政策**（monetary policy）係指中央銀行或者其他貨幣當局用嚟控制貨幣供應嘅一套做法。每個國家或者經濟地區，都有一個負責貨幣政策嘅機構，目標係喺佢嘅管轄範圍內維持經濟穩定，同時推動經濟增長。其中一個常見做法，就係調整利率（加息或者減息）。

中央銀行同貨幣當局每年都會開幾次會，去討論而家嘅市場情況，並且決定有冇需要調整貨幣政策，從而達到經濟穩定同增長呢兩個目標。呢啲會議同相關事件，通常都會列喺經濟日曆入面。

例如，歐洲中央銀行（歐央行，ECB）每個月都會開會討論貨幣政策，並決定適當嘅利率水平。歐央行嘅管治委員會會喺會後公佈利率決定。投資者會透過呢啲公告，唔單止了解而家嘅政策走向，亦會用嚟預測將來可能嘅政策變化。

貨幣政策只會由中央銀行同貨幣當局制定同公佈。

## 波動程度
經濟日曆唔單止會列出每日嘅事件，仲會標示每個事件對應嘅**波動程度**（Volatility levels）。所謂波動程度，係指某一個特定事件有幾大機會會影響市場走勢。經濟日曆一般都會用三級制嘅波動指標。

如果一個事件屬於第一級波動，通常就唔預期會對市場造成明顯影響。

第二級波動嘅事件，喺某程度上會影響市場，但實際影響有幾大，仲要視乎其他因素，例如同一時間有冇其他重要市場事件、政治因素、新聞消息等等。

至於第三級波動嘅事件，就預期會對市場造成重大影響，而呢類高波動事件通常都係投資者最密切留意嘅。

以下係第一級、第二級同第三級事件嘅一啲例子：

**第一級**
*經常帳（Current Account）
*外國投資組合投資（Foreign Portfolio Investments）
*國庫券拍賣（Bill Auction）

**第二級**
*採購經理指數（Purchasing Managers' Index）
*零售銷售（Retail Sales）
*工業生產（Industrial Production）

**第三級**
*貨幣政策公告（Monetary Policy Announcement）
*消費物價指數（Consumer Price Index）
*就業數據（例如就業增長、失業率）

投資者亦都要留意，一般嚟講，經濟實力較強、規模較大嘅國家，對市場嘅影響通常都最大。換句話講，由細國公佈嘅經濟指標，未必會有同大國一樣嘅市場影響力。
例如，希臘嘅消費物價指數通常都唔會對市場造成太大影響，有啲經濟日曆甚至會將佢列為第一級事件。相反，美國或者歐元區公佈嘅消費物價指數數據，就往往會對市場造成最大影響。一般嚟講，對市場影響力最大嘅國家同經濟地區包括美國、歐元區、日本同英國。

波動性等級通常會用顏色嚟表示（如下）：

## 事件頻率

經濟日曆入面嘅事件，會喺唔同嘅時間間隔發佈，視乎事件本身嘅性質。一般嚟講，呢啲事件通常係每週、每月或者每季（即每三個月）公佈一次。而事件嘅頻率，喺唔同國家同地區都可能唔同。

大體嚟講，大部分事件係每月發佈；少部分事件係每季公佈；而每週發佈嘅事件就更少。以下係一啲例子：

**每週事件**

* 初領失業救濟金人數（Initial Jobless Claims，美國）
* 商業前景報告（Business Outlook，加拿大中央銀行）
* M3 貨幣供應量（M3 Money Supply，歐洲中央銀行）

**每月事件**

* 失業率（Unemployment Rate）
* 消費物價指數（Consumer Price Index）
* 建築許可（Building Permits）

**每季事件**

* 國內生產總值（Gross Domestic Product，GDP）
* 商業前景報告（Business Outlook，加拿大中央銀行）
* M3 貨幣供應量（M3 Money Supply，歐洲中央銀行）
## 參考資料
市場驅動資訊

**市場驅動資訊**（Market moving information）係喺股市投資入面用嘅一個術語，意思係任何合理嘅投資者，如果收到呢啲資訊，都可能會決定買入或者賣出股票。
呢啲資訊有時亦會叫做重大資訊（material information）。

如果一間上市公司嘅內部人只向特定人士透露重要資訊，而冇公開畀所有人知道，就叫做選擇性披露，呢種行為係被美國證券交易委員會嘅公平披露規例禁止嘅。

好多唔同類型嘅事件都可以被視為市場敏感資訊。例如，美國佛羅里達州如果遇到嚴重凍害，就可能令橙汁價格上升。
又例如，美國中西部地區預期乾旱，可能會因為擔心玉米或大豆收成差、供應有限，而令價格上升。某啲重要人物嘅講話，都可能係影響市場嘅資訊。例如，伊隆馬斯克 2018 年就因為喺 Twitter 上聲稱自己已經籌到足夠資金將 特斯拉私有化，導致公司股價大幅波動，最終被美國證監會罰款。

## 參考資料
愛錯

《**愛錯**》可以係指：

* 馬來西亞女歌手李心潔嘅歌曲，收錄喺佢2003年推出嘅《Man & Woman》專輯入面
* 台灣歌手王力宏嘅歌曲，收錄喺佢2004年推出嘅《心中的日月》專輯入面
重大資訊

**重大資訊**（）係一個法律同財經概念，指任何合理投資者或市場參與者認為會影響佢哋投資決策嘅資訊。呢隻字通常用喺證券監管、公司披露義務同財務報告中。重大資訊係市場透明度、投資者保護同公司管治嘅核心。正確及時披露重大資訊有助維持公平市場，保障所有投資者平等獲得作出決策所需嘅關鍵資訊。

## 定義
喺金融同證券法上，重大資訊係指如果披露或隱瞞咗呢啲資訊，好可能會影響一個合理投資者嘅投資決策，或者會顯著影響一隻證券嘅市場價格。呢啲資訊通常包括事實、數據或發展情況，可能會改變公司嘅價值或前景感知。

重大資訊冇精確嘅界線，而係要根據事實情況分析同合理投資者標準嚟判斷。

## 背景同用途

### 證券監管
喺證券監管中，重大資訊決定咗上市公司嘅披露義務。根據美國法律，上市公司必須披露重大資訊，以免誤導投資者同保持市場公平。美國證券交易委員會（SEC）通過1933年證券法同1934年證券交易法嚟執行呢啲規定。

*公平披露規則（Regulation FD）規定，重大資訊必須公開發佈，唔可以只向部分人披露。

### 內幕交易
*重大非公開資訊（MNPI）係指未公開嘅重大資訊。利用呢啲資訊買賣證券，或者將資訊透露俾其他人，喺好多司法管轄區係違法行為，因為會畀部分人唔公平嘅優勢。

### 重大資訊例子
重大資訊可以係正面或者負面，常見例子包括：
* 公司盈利結果或預測
* 拟議或已完成嘅兼併收購
* 重大訴訟或監管行動
* 股息或資本結構變動
* 主要客戶或供應商嘅增加或流失

## 點為知重大性
重大性標準係建立喺合理投資者（reasonable investor）測試上：如果合理投資者認為呢啲資訊對投資決策重要，就屬於重大資訊。

司法上常用嘅表述係：如果合理股東會認為呢個資訊會影響佢哋嘅表決權或者投資決策，就屬於重大資訊。

## 證券法以外嘅應用
雖然重大資訊多用喺證券監管，但喺其他法律領域都有出現：
* 合約法： 喺合約談判中，如果一個事實會影響當事人簽約意願，就屬於重大資訊。
* 審計同會計：喺財務報告中，如果遺漏或錯報資訊會影響使用者決策，就屬於重大資訊。

## 參考資料
重大非公開資訊

**重大非公開資訊（Material Non-Public Information，縮寫 MNPI）**係指關於一間公司或者其證券嘅資訊，未公開俾大眾知道，但對合理投資者嚟講好重要，可以影響佢哋買賣股票嘅決定。MNPI 喺證券規管同埋防止內幕交易嘅法律上面好重要。

## 定義

* **[[重大資訊|重大]]（Material）**: 資訊係咪重大，要睇下一般投資者有冇可能覺得呢啲資訊好重要，會影響佢哋買、賣或者持有股票嘅決定。判斷重大性主要睇資訊對公司股價或者整體資訊環境嘅影響有幾大。  
* **非公開（Nonpublic）**: 資訊如果未經廣泛公開，例如未出新聞稿、冇喺監管機構檔案或者主流媒體報道過，咁就算非公開。

要符合 MNPI 嘅定義，資訊一定要同時係重大同非公開。

## 法律同監管背景

MNPI 喺內幕交易法例入面好重要。如果用 MNPI 去買賣股票，或者將資訊偷偷傳俾其他人買賣股票，都有可能違法。一般要有信任或職責違反先至會有法律責任。

### 例子

* 正喺談判或者待公布嘅收購合併
* 未公布嘅財務結果或者盈利預測
* 重大新合約或者失去重要業務
* 重大監管行動、訴訟發展或者網絡安全事件
* 高層管理人事變動或者公司策略轉變

## 實際應用

公司通常會做一啲內部規定去防止 MNPI 被濫用，例如：

* 喺公佈業績前嘅黑窗期唔准內部人交易  
* 內部人買賣股票要事先批准  
* 簽保密協議，承認 MNPI 嘅身份同相關限制

單純擁有 MNPI 本身唔違法，除非利用呢啲資訊交易或者洩漏，破壞信任義務，先會有法律問題。

## 唔同國家針對MNPI嘅定義同規管

### 美國
* 受《1934年證券交易法》規管，主要係 Rule 10b-5。  
* 用 MNPI 去交易或者透露資訊係違法，由美國證券交易委員會（SEC）執法。  
* 法律責任可以延伸到公司高層、董事、員工，甚至知情但唔係內部人嘅第三方。

### 歐盟
* 受《市場濫用規則（MAR）》規管。  
* MNPI 即係精確、非公開、可能影響金融工具價格嘅「內幕資訊」。  
* 各成員國嘅監管機構負責執法，有嚴格罰則。

### 印度
* 由印度證券交易委員會（SEBI）根據《2015年禁止內幕交易規例》監管。  
* MNPI 包括未公布嘅價格敏感資訊（UPSI），例如盈利、收購、管理層變動。  
* SEBI 要求嚴格保密、交易限制同申報義務。

### 其他地方
* 加拿大：MNPI 由省級證券法規管，由加拿大證券管理局（CSA）執法  
* 澳洲：MNPI 受《2001年公司法》管制，由澳洲證券及投資委員會（ASIC）執法  
## MNPI vs 非重大 / 公開資訊

備註：  
* MNPI 嘅原則全球大致一致，但定義同執法有少少差異。  
* 細微非公開資訊，如果可能大幅影響市場價格，都可能變成重大資訊。  
* MNPI 係有時效性，一旦公開通常就唔算 MNPI。

## 參考資料
PrestonPlayz

**Preston Arsement**（，或者叫做**PrestonPlayz**）係美國男遊戲人同YouTuber。

## 簡歷
PrestonPlayz喺美國嘅德薩斯州達拉斯市大，主要係一位遊戲人，識玩Minecraft。2010年開始進行YouTube Channel叫做TBNRfrags。

## 出面網頁
*
*PrestonPlayz嘅YouTube頁
回聲時間

**回聲時間**（，縮寫為TE）係磁共振成像入面一個可控嘅參數，根據定義，佢係由最初嘅90度射頻脈衝開始，到喺自旋回波成像序列或者反轉恢復成像序列中回波信號出現嘅時間。

## 攷

## 出面網頁
* همان تعریف
李家賢

**李家賢**（，，又名為**李宥熺**，）係香港男藝員，同埋《全民造星III》嘅參賽者，最終入圍至83強。

## 簡歷
李家賢喺香港出世同成長。2020年喺ViuTV透過《全民造星III》，成為80號參賽者，但入圍至83強後止步，並由吳筱茵拍拖。

## 演出
### 電視節目（[[ViuTV]]）
*2020年：《全民造星III》參賽者，80號，最後83強

## 歌
*2021年：《一百分戀愛》

## 出面網頁
*
*李家賢嘅YouTube頁
二沙島站

**二沙島站**係廣州地鐵12號線嘅一個車站，同時都係目前呢條線東段嘅臨時終點站。車站位於中國廣東省廣州市越秀區二沙島煙雨路以北，廣州發展公園內嘅地底，響2025年6月29日啟用。
公平披露規則

**公平披露規則（Regulation Fair Disclosure，**簡稱 **Regulation FD** 或 **Reg FD）**，係一項由美國證券交易委員會（SEC）喺 2000 年 8 月頒布嘅規例。 呢條規例編入咗 17 CFR 243。雖然「FD」係「公平披露」（fair disclosure）嘅縮寫，但呢條規例一直以嚟都只係以 Reg FD 呢個名編入聯邦規則彙編（Code of Federal Regulations）。 除咗某啲特定情況，規例禁止上市公司喺未有先行或同時向公眾披露嘅情況下，向特定人士披露之前未公開嘅重大資訊。

## 詳情
呢條規例嘅目的，係要杜絕選擇性披露——即係有啲投資者（通常係大型機構投資者）可以早過其他人（多數係細散戶投資者）攞到市場驅動資訊，並且利用呢啲資訊買賣股票。

### 內幕人士例外
根據 Regulation FD，只要公司事先向對方取得保密協議（或者對方本身已經負有信託同保密責任），選擇性披露係可以容許嘅。雖然份協議唔一定要包含唔可以用該資訊進行交易嘅承諾，但呢條規例好大程度上係為咗令檢控接收選擇性披露資訊嘅人士進行內幕交易更加容易，因為喺好多情況之下，只有負有相關責任嘅人士先至會受到呢類檢控。因此，SEC 喺提出規例嘅文件入面解釋話：

「為咗清楚說明本規例嘅適用範圍，第 100 條規則嘅（b）段明確指出，本規則唔適用於向負有信託或保密責任、而且唔可以披露或利用該等資訊進行交易嘅人士披露重大資訊。（b）段明確提到幾類人士，佢哋如果濫用有關資訊進行交易，就會喺 Rule 10b-5 之下承擔內幕交易責任：

* （1）發行人嘅「臨時」內幕人士——例如外聘顧問，包括律師、投資銀行家或者會計師；同埋
* （2）任何明確同意對資訊保密嘅其他人士，而佢哋利用資訊進行交易嘅行為，會根據「臨時內幕人士」或者「挪用理論」而受到規管。」

簡單嚟講，Regulation FD 有一個例外情況，容許公司向任何內幕人士，或者會成為「臨時內幕人士」嘅人披露資訊，只要佢哋受制於內幕交易嘅相關禁制。

### 發佈渠道同社交媒體
2013 年 4 月 2 日，美國證券交易委員會表示，只要符合某啲要求，公司可以使用社交媒體去發佈資訊。就好似公司網站一樣，投資者對所選用嘅社交媒體平台嘅存取唔可以受到限制，而且公司必須事先通知投資者，會用邊啲社交媒體去發佈資訊。

### 重大性同公開紀錄
呢條規則只係禁止私下披露重大資訊。 呢個意思係，公司仍然可以披露「表面上好似無關痛癢」但有可能喺馬賽克分析入面變得重要嘅資料。 公司亦都可向分析員提供已經屬於公開紀錄嘅資訊，而唔一定會違反呢條規則。

### 適用範圍
呢條規則只適用於某啲特定群體，例如證券市場專業人士同股東，所以公司仍然可以繼續向業務夥伴提供所需嘅資訊。

## 背景
1990 年代之前，大部分散戶投資者都係透過接收佢哋嘅經紀打電話通知、閱讀公司寄嚟嘅年報或者季報、睇報紙或者財經刊物，或者直接打電話去公司查詢，去了解自己所持股票嘅情況。好多投資者主要依賴股票經紀，例如美林證券，嚟獲取交易建議。

到咗 1999 年，散戶投資者開始更加留意季度分析員業績發布會，喺呢啲會議入面，公司管理層會公佈季度業績，並回答分析員有關公司過往表現同未來前景嘅問題。當時，大多數公司唔容許細散戶投資者參加呢啲電話會議。

有一位散戶投資者 Mark Coker，創立咗一間叫 Bestcalls.com 嘅公司，做一個向所有投資者開放嘅電話會議目錄，目的係說服上市公司開放佢哋所有嘅電話會議（http://www.sfgate.com/cgi-bin/article.cgi?file=/chronicle/archive/1999/04/02/BU83193.DTL 同 http://www.thestreet.com/comment/siliconbabylon/734615.html）。Coker 喺傳媒上積極宣傳，教育散戶投資者了解參加電話會議作為基本研究工具嘅好處，亦都同 SEC 合作，向佢哋反映業績電話會議入面選擇性披露普遍存在。與此同時，一啲公司，例如 Onstream Media、Broadcast.com、Vcall.com、Shareholder.com 同 湯森金融（而家嘅 湯森路透），提供咗網上直播技術同服務，令公司可以更實際同更低成本，俾所有投資者一齊收聽。

1999 年 12 月，SEC 提出咗 Regulation FD。成千上萬嘅散戶投資者寫信畀 SEC，表達對呢條規例嘅支持。不過，一直以嚟受惠於選擇性披露重大資訊嘅大型機構投資者，猛烈反對呢條建議規例。佢哋認為，公平披露會導致公司披露更少資訊。到 2000 年 10 月，SEC 正式頒布 Regulation FD。

## 執法
2017 年，SEC 指控 TherapeuticsMD 違反 Regulation FD，係過去 6 年嚟首宗以呢條規例為重點嘅執法案件。

## 參考資料
潘文揚

**潘文揚**（英文姓名：**Pan Wen-yang**；生時：1999年5月19號；生地：高雄；性別：男）求學主要喺台灣，去過哈爾濱習武，曾經當兵——先後效力中華民國以及烏克蘭。

## 亮點
*近距離目睹戰友陣亡
*著有《生死之旅：臺灣志願兵潘文揚親歷的俄烏戰爭》一書

## 梳史
林宸佑

**林宸佑**（1997年－），台灣新聞工作者，中天新聞主播，中國在台灣間諜。

2026年1月，佢因為涉嫌觸犯《國家安全法》被捕，遭高雄橋頭地檢署羈押禁見。

## 早年經歷
佢本身係台中市西屯區人，喺國立政治大學新聞學系畢業，曾經做過台視新聞台記者，2022年進入中天新聞。

## 爭議

### 同政治人物衝突
佢曾經多次同唔少政治人物衝突，當中包括黃捷、沈伯洋、賴品妤，引起坊間一啲爭議。

## 參考來源
選擇性披露

**選擇性披露**（）係指一間上市公司，將一啲重大資訊只披露畀某一個人，或者一小撮人或者投資者知，而唔係同一時間向所有投資者公開。

所謂重大資訊（），一般嚟講，係指任何一啲足以令一個「合理投資者」作出買入或者賣出決定嘅資訊。

美國證券交易委員會（，簡稱 SEC）為咗解決選擇性披露帶嚟嘅問題，喺 2000 年推出《公平披露規則》（，簡稱 Regulation FD 或 Reg FD）。呢條規則嘅目的，係防止上市公司只向特定投資者或者分析員披露具市場影響力嘅重要資訊，從而造成投資者之間嘅資訊唔對稱，破壞市場公平。

一個選擇性披露嘅例子可以係咁：某公司嘅內部人士，私下同一小撮華爾街分析員講，公司即將公佈嘅每股盈利會高過市場現時嘅分析員共識預期。如果呢個係公司首次披露相關盈利指引，而同一時間又冇透過新聞稿、公開網絡直播（）或者其他向所有投資者開放嘅方式去發佈，咁一般就會被視為違反公平披露規則，構成選擇性披露。

## 參考資料
荊豆

**荊豆**呢種草木，被子植物，會開花嘅。生物學分類歸豆科荊豆屬，亦即會結荳，西歐原生，但去到其他地方，會睇成入侵物種，好似紐西蘭就幾嚴重下。中國四川城口，法國神父種喺教堂附近，結果生出一大片。 

一大羣開花，花香極濃，有陣椰子油味。 

## 描述

灌木來，常綠，生到四米半高 。幼莖綠，芽葉化成綠刺，長一到三厘米。啲苗頭幾個月，葉生得正正常常，三葉形嘅，好似三葉草啲細葉。

花黃，長一兩厘米，豆科典型蝶花結構。全年都開得花，春天時間開得長。花香似椰子味，花蜜少，等蜜蜂專心採花粉，等佢可以傳粉。

菓即係荳，有豆莢，長兩厘米，深紫啡色，花剩低部份，淡啡色，包住住少少荳。莢入便有兩三粒籽，硬身、黑黑地、有光澤，天口熱就開，種子就彈晒出來。種放卅年，都可以生。

荊豆與荊豆屬好多品種，都歸做火燒頂級植物，好易着火，火燒後根就重新生長。咁可以燒死其他草木。啲種火燒之後就發芽。佢有主根、側根、不定根。非常粗生，抗逆植物，頂得到零下廿度，活上卅年。

## 生態學
豆科一般都曉固氮，固氮喺泥入面。 

### 入侵物種
荆豆視為雜草，引入到歐洲其他地區，引入到美洲、紐西蘭、南非、澳洲。某啲地區，尤其美國西部、智利、紐西蘭，入侵物種問題好嚴重。紐西蘭引自英國，用來做樹籬，但氣候實在好過英國，啱晒佢生長，無天然捕食者，農民視為害草。

斯里蘭卡賀頓平原國家公園，荆豆入侵山地草原。競爭勝過原生本地物種，又帶來火災。 

咁就要生物防治，荊豆葉蟎、金雀花象鼻蟲都阻到擴散。

## 種植
樖嘢有一啲用法，用來做樹籬，用來做地界，用來做地被植物，開陽地方就啱晒。皇家園藝學院都畀過獎畀培育品種。

## 用

石挫豆荆，用來餵馬餵牲畜。 花瓣香濃，烹飪用得到。 

啲種有凝集素，抽出有用途，驗到人紅血球子孟買血。又染內皮細胞，又用來分離體外培殖。

## 攷
李榮宗

**李榮宗**，台灣親民黨籍嘅政治人物，曾經做過高雄市議員，亦係現任高雄市議員李眉蓁嘅爸爸。

2006年8月3號，因為捲入前高雄市議長朱安雄行賄議員嘅案件，李榮宗被判監1年、褫奪公權4年，並依法解除議員資格。2007年入獄服刑7個月，之後遇上中央實施全國大減刑而提早出獄。
陳啟川

**陳啓川**，台灣高雄市人，台灣日治時期曾經出任高雄州協議員。國民政府接收台灣之後，喺總統蔣中正多次邀請之下出任高雄市市長。出身自陳中和家族，係陳中和嘅第六個仔。
朱安雄

**朱安雄**（1944年1月22日－），台灣企業家兼政治人物，屬中國國民黨籍。曾經擔任高雄市議員、第一屆監察院監察委員，亦係前立法委員吳德美嘅丈夫。
唱錢 (電視節目)

《**唱錢**》（），係香港無綫電視嘅直播音樂遊戲節目，由森美、郭偉亮、李茵彤@Plan V主持（錄影）及Plan V其餘成員、陸浩明（第2、3、5、7、8、集）、向海嵐（第3集嘉賓）、李尹嫣（第4集嘉賓）、張與辰（第2、5集嘉賓）、黃洛妍（第7集嘉賓）XiX（第8集嘉賓）、任暟晴（第10集嘉賓）主持（Chatroom 直播），節目喺2026年1月24號開始逢禮拜六20:30-21:30喺翡翠台首播。

## 每集一覽

## 節目調動
*2026年3月21號：由於 20:30-22:35 直播《博愛歡樂傳萬家》，所以停播一次。

## 出面網頁
*《唱錢》｜無綫電視
*《唱錢》｜Mytv Super
王育敏

**王育敏**（1971年4月11日－），台灣中國國民黨政治人物，出世喺嘉義縣中埔鄉，依家係立法委員。曾經做過台中市副市長、兒童福利聯盟文教基金會董事同執行長，仲有國民黨文化傳播委員會主任委員。
岳凡荻

**岳凡荻**（，），係香港無綫電視女藝員，全球出口助理，同埋《2025年度香港小姐競選》嘅十四強佳麗。

## 簡歷
岳凡荻喺中國大，佢喺英國倫敦大學畢業同做過全球出口助理人。2025年喺香港透過選美比賽《2025年度香港小姐競選》，成為8號佳麗，入圍至十四強止步，落選後喺無綫電視簽約做女藝員。

## 演出
### 電視節目（[[無綫電視]]）
*2025年：《2025年度香港小姐競選》參選佳麗，8號，最後14強
*2026年：《魔音女團》參賽者

## 參考

## 出面網頁
*
大肚婆飲食禁忌

**大肚婆飲食禁忌**，講大肚期間，飲食要特別小心，甚至有啲要忌飲忌食。

西醫就會話有啲嘢唔得，佢哋有細菌、寄生蟲、藥物、毒物、污染物，有可能搞到流產。有食物過敏，都要留意。藥品中，維他命A過多都有害胎兒，嘢食含量豐富，都要忌。大多數要煮熟，而且趁熱食。

唐人傳統，大肚婆要忌生冷嘢、寒涼嘢，喺中醫來講，呢啲嘢會氣血運行不暢，影響胎兒，西瓜、綠豆、魚生等等，都唔應該食。

## 冷盤
冷盤，即係微凍即食，同埋冷藏食物，就唔好食，特別容易有李斯特菌。健康大人無乜嘢，但有身紀就唔好喇。有可能搵到流產、夭折、早產、新生嬰兒嚴重健康問題。

## 奶類
呢類有奶，有芝士等。若果未經消毒，就唔應該食。消毒就經巴斯德消毒法，又或者蒸熟佢、煮熟佢，整到熟透。原因有隻細菌，叫李斯特菌，會搞到有李斯特菌症，對胎兒不利，搞到死產、流產、早產，生出來都有啲問題。

## 肉類
呢類指禽畜所有肉類，重有內臟。未煮到熟晒，就唔好食喇，因為怕有弓形蟲，搞到弓形蟲病，可能會流產、死胎。醃肉未煮熟，同樣有寄生蟲。肝有大量維他命A，過量害到胎兒。打獵得來，可能有鉛彈，鉛有毒，害到胎兒。

## 蛋類
蛋類指禽蛋，通常有雞蛋、鴨蛋、鵞蛋、鵪鶉蛋，同埋佢啲製品。生蛋、半生熟蛋，就唔應該食，佢哋製品亦然。主要怕有沙門氏菌，大到大肚婆食物中毒，不過又咁講，佢唔會直接影響胎兒。有啲地方好似英國咁，有認證話雞蛋無沙門氏菌，咁呢啲都可以生食，或半生熟咁食。

## 海鮮
海鮮有好多種，主要魚類同甲殼類，後者常見有蝦、蟹、龍蝦、蜆、青口、帶子等等。唔好生食，要熟先食。就算壽司都要熟魚。魚唔熟怕李斯特菌，醃魚、冷燻魚未熟透都唔得。甲殼唔熟有細菌、病毒、毒素。

魚類又有另一啲禁忌，主要怕海水污染。吞拿魚大條，怕佢水銀多、甲基汞多，直害胎兒發育。一周頂多食四罐，中等大細，又或者，兩塊吞拿魚扒。至於其他大魚，鯊魚、劍魚、旗魚等等，就唔好食。呢種毒入神經系統，害到胎兒，害到嬰幼兒發育期。而油脂魚，怕油脂有二噁英、有多氯聯苯，直害胎兒，一周頂多食兩份。呢類魚有三文魚、鱒魚、鯖魚、鯡魚。

## 咖啡因
咖啡因有害胎兒，可以出世輕磅，甚至流產，日飲唔過二百毫升。咖啡、茶、可樂、能量飲品、朱古力等，要留意含量。草藥花茶之類，含因變化好大。

## 花草
花草都係藥，種種藥都唔同，有啲對胎唔好。花茶之類，日飲唔過兩杯。

## 酒
酒有害胎兒，至好唔飲。妨礙胎兒發育，對智力，對身體成長，都唔好。

## 甘草根
甘草食得，但甘草根唔食得。

## 菓菜類
生菓、蔬菜有泥，生食一定要洗乾淨。頭幾個月忌食青木瓜同杏。

## 金菇
金菇，怕有李斯特菌，放雪櫃，一切都洗乾淨，煮一定要夠熟。

## 參考資料
雷殛元首

《**雷殛元首**》（***Death by Lightning***）係一部美國歷史迷你劇，由創作，改編喺2011年出嘅書《》。主演係米高沙朗，佢扮演美國總統占士加菲爾德，而扮演刺殺總統嘅兇手。套劇總共有4集，2025年11月6號喺Netflix播放。

## 劇情
套劇講述占士加菲爾德當選為第20任美國總統同埋任期內嘅故事，包括佢反貪腐同埋支持民權嘅立場，重有佢點樣遇見一位狂熱嘅崇拜者，呢個人最後開槍射殺占士加菲爾德，令到總統死亡。

## 演員
### 主要
* 米高沙朗 飾演 占士加菲爾德
*  飾演 
*  飾演 
*  飾演 
*  飾演 
*  飾演 車士打阿瑟

### 配角
*  飾演 Franny Scoville
*  飾演 
*  飾演 George Scoville
*  飾演 Mollie Garfield
* Archie Fisher 飾演 
*  飾演 
*  飾演 利維莫頓
*  飾演 Spurlock
*  飾演 
* Dominic Applewhite 飾演 W.A.M. Grier
* Andrew Hefler 飾演 
* Daniel Gosling 飾演 
*  飾演 費德歷道格拉斯
*  飾演 
*  飾演 Myrna
*  飾演 
*  飾演 Charles D.A. Loeffler
* Christine Grace Szarko 飾演 
*  飾演 
*  飾演 
*  飾演 
*  飾演 
*  飾演 亞歷山大貝爾
*  飾演 Irvin Garfield

## 集數
吳德美

**吳德美**，台灣企業家兼中國國民黨政治人物，高雄市人，朱安雄嘅太太。曾經擔任高雄市議員，其後喺高雄市當選為第一屆第四、第五、第六次增額立法委員，以及第二屆立法委員。
Telewebion

**Telewebion**（）係伊朗嘅一款軟件程式，為伊朗伊斯蘭共和國廣播電視台（IRIB）提供影片點播串流服務。佢可以喺iOS、Android同Telewebion官網上使用，提供60個直播同存檔頻道。

## 攷

## 出面網頁
*
屋企人租賃服務

**屋企人租賃服務** 或 ，又叫**專業替身服務**，會提供演員，扮朋友、屋企人或者同事，陪人出席婚禮等社交場合，或者做純陪伴。呢種服務最早喺一九九〇年代初喺日本出現。

## 史
已知最早嘅租借家庭服務，由**日本效率公司**（Japan Efficiency Corporation，日文名 Nihon Kokasei Honbu）喺一九九一年秋天開始。日本效率公司由**大岩皋月**經營，一九八七年成立，原本係做企業員工培訓。之後聽到好多人投訴人際關係唔滿意，就開始提供專業演員，做所謂「溫柔服務——用同理心接觸他人」。 到 一九九二年五月，日本效率公司已有二十一個客戶，等候名單有八十四人，仲有超過四百人申請做專業替身 。

有啲租借家庭公司覺得，呢類服務好啱日本文化，例如 保全面子同社交禮儀 。之後呢種做法已經擴展到其他國家。婚禮客人服務喺 一九九〇年代 後期喺南韓出現，反映出同樣想喺公眾面前營造「好成功嘅形象」嘅文化需求。到二〇〇〇年代，南韓嘅租借服務已經擴展到更多唔同角色。

二〇〇七年，法國成立咗「Super-grandparents」網站，幫細路配對替代爺爺嫲嫲，服務期由一個月到一年不等。二〇〇九年，Scott Rosenbaum 睇完一篇相關新聞後，喺美國成立 Rent-a-Friend。呢個係全球性服務，畀付費會員聯絡本地嘅純陪伴對象，收費由陪伴者自行訂定 。

到 二〇〇九年，日本大約有十間租借家庭服務公司 。 二〇一〇年，CNN 報道有中國公司請外國人扮員工或者伴侶，暗示公司有海外業務關係。呢種做法俾演員做「White Guy Window Dressing」、「White Guy in a Tie」或者「Face Job」。公司可以靠外國人嘅存在，吸引地產投資，因為會令人覺得該地區受到國際關注 。

有啲中國嘅個人廣告，會提供「租伴侶服務」，等客人可以帶個「另一半」返屋企，令父母唔再擔心佢哋一直單身，特別係過時過節嗰陣 。呢類租借服務喺中國嘅法律地位其實幾有爭議，因為雖然提供服務同勞力係合法，但「身體唔可以作為商業合約嘅租借標的」。有啲租朋友平台亦都指為，可能間接促成賣淫，而賣淫喺中國係非法 。
## 服務例子

東京公司 Office Agents 喺二〇〇九年提供租婚禮賓客服務，每位基本收費二萬日圓，如果要專業賓客唱歌或者跳舞，就要加五千日圓；如果要發表感人演說，就再加一萬日圓。有一次婚禮，新郎係第二次結婚，又唔想再請第一次婚姻嗰班人，所以公司提供咗佢全部三十個親人、朋友同同事。公司表示，每年大約收到一百個婚禮申請，旗下有一千個演員可以隨時調動 。 Family Romance 公司喺二〇一七年推出「Real Appeal」服務，會安排演員同客人一齊影相，之後放上社交媒體用。每位演員每小時收費八千日圓，最少兩個鐘，交通費全部由客人負責。呢個服務主要係幫客人製造「好受歡迎」嘅形象 。

## 評論
《獨立報》（*The Independent*）記者 David McNeill 指出，有觀察者認為，「租朋友」呢個趨勢，反映咗人際同職場關係加速惡化。以前嘅公司好多都好似大家庭，員工喺同一間公司做大半世，亦都好熟老細。不過，九〇年代後，終身僱用制度瓦解，加上臨時工中介興起，令好多呢啲關係斷裂。家庭生活亦都愈嚟愈唔再係避風港，祖父母大多數都同仔女分開住。愈來愈多人延遲結婚同生仔，喺細細間嘅城市單位入面，過住原子化又孤獨嘅生活 。

一九九二年，Erma Bombeck 曾經寫過一篇關於「日本效率」嘅文章。佢形容呢間公司會為冇人幫手照顧細路嘅父母，提供一位「祖母」角色；又會為壓力爆煲嘅高層，或者好想搵人發洩情緒嘅病人，安排一個願意聆聽嘅對象。公司亦會為缺乏認同感嘅家庭主婦，提供私人助理。呢啲租用女傭唔係主要負責做家務，而係聽家庭主婦傾訴。

Bombeck 將呢種情況同美國家庭關係嘅衰落作比較，佢指出：「曾經有一段時間，我哋知道彼此需要對方，亦都有責任回應呢啲需要。……而家我哋彼此獨立，各自忙到冇時間理會其他人嘅問題 。」

## 流行文化
**[[Surviving Christmas]]*，2004 年美國電影，由 Ben Affleck 飾演一個年輕百萬富翁，喺 聖誕假期 期間租一個家庭畀自己。
**[[Noriko's Dinner Table]]*，2006 年日本電影，講一個 17 歲少女島原紀子，離家出走同離開家鄉，去到東京，之後加入一間租借家庭公司 I.C. Corp。

**[[Rent-A-Girlfriend]]*，一套漫畫作品，講一個大學生為咗喺阿嫲同朋友面前撐住場面，去租一個女朋友。
**[[Family Romance, LLC]]*，2019 年電影，由 Werner Herzog 執導，主角係 Yuichi Ishii，即租借家庭同朋友服務公司 Family Romance 嘅創辦人。
**[[Five-Star Stranger]]*，Kat Tang 於 2024 年推出嘅處女小說，講一個喺 New York City 工作嘅「租借陌生人」。
*《日租家庭》 *Rental Family*，2025 年電影，由 Hikari 執導，Brendan Fraser 飾演一個事業失意嘅美國演員，之後開始喺日本一間租借家庭公司返工。
*《出租家人》，2024年嘅港產片，用呢種服務做題材
## 相關
*Crowds on Demand，一間提供付費演員，用嚟撐大場面嘅服務公司
*茄喱啡，臨時演員，喺電影、電視、舞台、音樂劇、歌劇或者芭蕾舞演出入面做冇對白角色，通常喺背景出現
*危機演員，受過訓練嘅演員或者義工，喺緊急應變訓練中扮演特定角色，有時要模擬受傷或者病徵
*Ghost followers，用嚟撐高追蹤數字嘅不活躍社交媒體帳號
*Girlfriend／boyfriend experience，受僱扮演伴侶嘅服務，通常亦同 性工作 有關
*Professional mourning，專業代哭／代哀悼服務

## 攷據

## 拎出去
* 
* 
* 
* 
* 
* 
* 
** English translation: 
* 
** English translation by Valentina Crosato: 
* 
* 
* 
*
蘇栩瑩

**蘇栩瑩**（，），係香港女藝人，演員，同埋《選角》嘅參賽者。

## 簡歷
蘇栩瑩喺香港大，而做過一位女演員。2024年透過ViuTV節目《選角》，成為19號參賽者。

## 演出
### 電視節目（[[ViuTV]]）
*2024年：《選角》參加者

## 出面網頁
*
喊口婆

**喊口婆**，即係喺葬禮嗰陣用錢請返嚟、專門大聲喊喪嘅女人。

喺日本，呢種人叫**泣女**（なきめ）或者**泣き屋**（なきや），亦有寫成**哭き女**、**哭女**。

喺而家嘅日本，呢份工已經唔再存在，不過作為一種傳統習俗，以前係好普遍。類似嘅做法，喺中國、朝鮮半島、台灣、越南都有，甚至歐洲同中東等其他地方都見過。喺過去，呢樣嘢仲真係一門正式嘅職業。

## 大概
喺葬禮時，家屬（家族或親族）唔方便喊，泣女就會代替佢哋去悼念死者，表達「好悲傷」「好辛苦」「好寂寞」等情緒，通常會大聲、齊齊或者不停咁喊，有啲地方仲會加上獨特嘅節。呢啲人以不停喊嚟做生業（或副業）。有人認為眼淚係俾死者嘅供品，亦有人話呢個習俗同惡靈ばらい或魂呼ばい有關。
喺日本神話入面，イザナギ因為失去妻子イザナミ而流淚，佢嘅眼淚化成泣沢女神（なきさわめのかみ）呢位女神。呢位女神被視為水神，但由神名推測，古代已經有泣き女習俗。
《魏志倭人伝》記載，死咗人嘅時候，唔食肉，喪主會喊，但其他人會歌舞飲酒（當時不食肉、喪主哭泣、他人就歌舞飲酒）。

《古事記》亦講到天若日子嘅葬禮，委任雉做哭女。朝廷嘅殯宮儀禮亦有哭女邊唱咒邊喊嘅做法。《日本書紀》入面嘅飽田女（あくため）嘅母親，好似就係以哭女為業。

泣き女係古代日本全國都有嘅習俗，但隨住時間推移逐漸衰落。不過直到近代（主要係戰前）仍然有地方保留。喺長崎県嘅壱岐島、伊豆諸島嘅新島、三宅島、八丈島、琉球嘅奄美大島等島嶼地區保存得比較長，越前丹生郡越廼村（現福井市）、伊豆下田、高知県長岡地方等地亦有記錄。八重山列島叫「カドヌ人」或「泣キチテ」，據講會喊「アハリドー」。アイヌ嘅葬禮（ウエンベ・ブリ）都有類似習俗，叫做「泣き女郎」。唔同地區對泣き女嘅叫法有好多，例如「ナキテ（泣手）」「ナキビト（泣人）」「ナキババ（泣婆）」「ナキバアサン」「トムライババ」等。

有人話，佢哋會按謝禮嘅米、味噌等報酬多寡，改變喊法，甚至有「五合泣き」、「○升泣き」（例如「一升泣き」或「二升泣き」）等講法。喺高知縣，仲有揶揄嘅說法「泣味噌三匁、善く泣きや五匁」。

**泣女**習俗喺朝鮮半島同中國特別出名，常被同儒教《禮記》入面嘅哭禮聯繫起嚟解釋，但其實呢種習俗早於儒教出現之前已經存在。喺中國，泣女嘅人數會影響葬禮中家族嘅榮譽，曾經多達五十至六十人。
喺中東埃及等地，古代同イシス信仰有關，古代エジプト嘅壁畫都有描繪，舊約聖書亦記載到。喺イスラム圈，亦有泣き女習俗，雇來嘅女性唔止喺葬禮，喺婚禮或割禮儀式都會用同樣方式大聲喊「オルルル！」。呢種習俗由古至今都有記錄，近代前甚至喺戰鬥前（作為送別將死戰士嘅儀式）都有做。

喺歐洲，據講亦曾係羅馬人其中一種職業。喺英國，則以バンシー呢種妖精化身嘅形式出現。據講只要係高階人物死咗就會現身，所以喺葬禮叫佢哋嚟，反而成為證明該人「名譽」嘅象徵。

## 參考資料

## 文獻
* 
* 
*
阿達穆斯列車出軌

**阿達穆斯列車出軌**係 2026 年 1 月 18 號喺西班牙阿達穆斯所發生嘅一次鐵路列車出軌。

2026 年 1 月 18 號，一架西班牙高速鐵路列車喺科爾多瓦省阿達穆斯出軌，最少 40 人死亡，超過 292 人受傷， 15 人危殆。

## 參考連結

*Programa especial sobre el descarrilamiento en Adamuz （西班牙廣播電視公司「」頻道直播）
*Al menos 21 muertos y decenas de heridos graves al descarrilar dos trenes de alta velocidad en la localidad cordobesa de Adamuz（西班牙廣播電視公司「」頻道直播）
輔助統計量

**輔助統計量**係統計學嘅重要概念，講緊某個統計量，無論啲參數嘅值係乜，呢個統計量嘅概率分佈都不變，噉即係話個統計量唔會提供到任何關於參數嘅數值嘅資訊。

## 睇埋
*充分統計量
紅燒牛肉

**紅燒牛肉**係一道川菜系嘅傳統菜品，口味有香辣、五香等，主要材料係牛肉，配其他輔料，用紅燒方式整。紅燒牛肉嘅最早發源地係自貢，呢道菜由自貢到成都、重慶傳播開嚟同演化。
斨錢

**斨錢**，俗寫**唱錢**、**暢錢**，通常係將一種貨幣兌換成另一種貨幣嘅動作，有時亦都指將大面額嘅銀紙換成細面額嘅銀紙或銀仔，叫「**斨散紙**」（俗寫「**唱散紙**」）或者「**斨散銀**」（俗寫「**唱散銀**」）。
## 睇埋
*斨錢舖
*斨錢機
馮熙燮

**馮熙燮**（**Ryan Fung**，）係香港男歌手，2025年無綫電視歌唱比賽節目《聲秀》冠軍。

## 參考
伯利茲城

**伯利茲城**（**Belize City**）係伯利茲最大嘅城市。根據 2022 年人口普查，伯利茲城住咗 63,999 人。

伯利茲城喺霍洛弗溪（Haulover Creek）河口，條溪係伯利茲河嘅一條分流河。伯利茲河喺伯利茲城以外，沿住菲利普·戈爾德森公路，喺距離市區約 8 公里個處流入加勒比海。伯利茲城係全國主要港口，亦係金融同工業中心。郵輪一般停泊喺港口外海，再由本地居民用接駁船接乘客上岸。

1961年10月，颶風哈蒂吹襲伯利茲城，將城市摧殘殆盡。當時伯利茲城仍係前殖民地英屬洪都拉斯嘅首都，直至 1970 年政府遷都貝爾莫潘為止。
## 參考資料
永安倉大火

**永安倉大火**，係香港史上一次傷亡慘重嘅大火。事發一九四八年，九月廿二號燒到廿八號先熄。石塘嘴永安倉係永安公司嘅物業，近海皮嘅一排貨倉，喺屈地街電車總站側邊。死傷咁慘重，其中一個因素係佢唔只做倉，兼做埋公司宿舍，夥計連家人都住喺處。當時香港總督葛量洪到場視察。呢宗大火，死咗176人，僅次於起碼死咗613人嘅一九一八年快活谷馬場大火。事後香港政府，搞咗個永安倉火災調查委員會，查過大火，諗埋日後點樣預防。

## 參考資料
* 《大公報》，一九四八年九月二十四號、九月二十五號、九月二十六號、九月二十七號、九月二十八號、十月六號，一九四九年六月二十九號。
* 《工商日報》，一九四八年九月二十四號、九月二十五號、九月二十六號、九月二十七號、九月二十八號、九月二十九號、十月一號、十月六號以及一九四九年六月二十九號。
* 《China Mail》，24 September 1948，6 October 1948.

## 睇埋

* 火燒馬棚
魏志權

****，香港親中派政治人。

喺2015年中，佢曾經參與聯署支持當時喺831框架之下，高提名門檻嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 部分公職

* 香港島各界聯合會第七屆理事/工商事務委員會委員
* 香港泉州同鄉會永遠名譽會長/第14屆副會長
* 福建省港區政協委員聯誼會第二屆監事會監事
* 香港泉州社團聯會榮譽會長

## 參考來源

類:香港建制派人士
Work from home

**Work from home** （**WFH**）  又叫 **遙距工作**、**遠距通勤**、**遠距工作**，同**混合工作**（部分遙距、部分返現場），係指唔喺 辦公室 或固定工作場所，而係喺自己嘅 屋企 或者 其他地方做嘢。

喺屋企做嘢其實已經有幾個世紀嘅歷史，不過大型僱主推行遙距工作，就係由一九七〇年代小規模開始，當時科技可以用電話線，透過啞終端，將分處各地嘅辦公室接駁到市中心嘅大型主機，作為一種網絡橋接（network bridge）。到咗一九九〇年代同二〇〇〇年代，配合互聯網技術，例如建基於雲端運算嘅協作軟件，同用視像通話進行開會，遙距工作就變得更普遍。二〇二〇年，因為新冠疫情嘅職場防疫措施，全球大量白領被迫快速轉為遙距工作，而呢個轉變喺限制解除之後，大致上都持續落嚟。

支持建立地域上**分散式勞動力**嘅人認為，咁樣可以減低維持辦公室嘅成本，畀員工更多自主同彈性，提升動力同工作滿意度，減少返工通勤對環境造成嘅破壞，亦可以令僱主喺更廣泛嘅地區搵人，同時畀員工搬去自己更想住嘅地方。

武漢肺炎疫情之後，遙距工作變得更加普遍，唔少員工一星期只會返辦公室其中幾日。為咗避免為閒置嘅辦公桌付出成本，企業因而更加依賴熱桌制。

反對遙距工作嘅人就話，遙距通訊科技始終未能完全取代面對面交流嘅好處，員工喺屋企更容易分心，又可能因為冇咗實體分隔而難以維持工作同生活平衡，而減少社交互動亦可能令人感到孤立。

## 註

## 攷